Potpisan Ugovor za izradu glavnog projekta za izgradnju stambeno-poslovnog objekta „Lamela – H2“ u Goraždu\nIzgradnja zgrade za mlade\nU organizaciji Ministarstva za urbanizam, prostorno uređenje i zaštitu okoline BPK Goražde danas je predstavljen idejni projekt stambeno-poslovnog objekta „Lamela – H2“ predviđenog za stanovanje mladih.\nIdejni projekt, na osnovu idejnog rješenja resornog ministarstva, sačinila je projektantska kuća „Kuća tim“ d.o.o. Ilidža sa kojom je, danas, potpisan i ugovor o izradi glavnog projekta.\n– Namjera je Vlade BPK Goražde da, izgradnjom ovog stambenog objekta, podrži mlade, visokoobrazovane kadrove da se vraćaju u Goražde, pronađu posao i ostanu ovdje. Takođe, namjera je i da se postave novi standardi stanovanja i da se pokaže da zgrade mogu biti odlična mjesta za život, a ujedno i da mogu da oblikuju grad, da mu daju jednu savremenu notu i da se kultura življenja ponovo vrati na ove prostore – kazao je danas resorni ministar Božidar Semiz.\nViše detalja o izgledu samog objekta dao je direktor projektantske kuće Suad Šoljanin:\n– Objekt se sastoji od podruma, prizemlja, sedam spratova i potkrovlja. U suštini imaju dvije varijante, karakteristične etaže, sa, otprilike, 35 do 46 stanova, u zavisnosti od toga kako se investitor odluči. Svi stanovi imaju kvadraturu od 40m² do 60m², mada ima i varijanta sa nekoliko stanova od 70m². Stanovi su prilagođeni mladim bračnim parovima i parovima sa djecom i zadovoljavaju sve standarde modernog stanovanja.\nUslovi i način dodjele stanova još nisu definisani.\n– Mi, sa CRS-om i Ministarstvom civilnih poslova BiH, radimo na određenim projektima socijalnog, odnosno potpomognutog stanovanja, tako da imamo ideju, da kroz izgradnju ove zrade izvršimo promociju toga. Tako imamo varijantu da ovi stanovi ostanu u vlasništvu Kantona, a Kanton da ih na neki način iznajmljuje, odnosno da omogući savremene uslove stanovanja po pristupačnim cijenama – dodao je ministar Semiz.\nPrema riječima resornog ministra, izgradnja ove zgrade trebala bi da košta negdje oko 800.000 KM i, iako je, zbog smanjenja budžeta za ovu godinu, njena izgradnja onemogućena, planirano je da ona počne sljedeće godine na proljeće.


„Lidl” raspisao konkurs za 1.000 prodavaca u Srbiji | Kamatica\nPočetna > vest > „Lidl” raspisao konkurs za 1.000 prodavaca u Srbiji\n„Lidl” raspisao konkurs za 1.000 prodavaca u Srbiji\nTekst objavljen: 09.03.2018 14:43\nKompanija „Lidl Srbija” danas raspisuje konkurs za zapošljavanje više od 1.000 prodavaca u velikom broju gradova širom Srbije. Ovaj prvi savremeni diskontni lanac u našoj zemlji otvara vrata za kupce tokom 2018. godine, istovremenim otvaranjem između 10 i 20 prodavnica, saopštili su iz ove kompanije.\nKonkurs za radna mesta „Lidl” otvara u Beogradu, Boru, Inđiji, Leskovcu, Nišu, Novom Sadu, Jagodini, Kikindi, Kragujevcu, Kruševcu, Pančevu, Smederevu, Somboru, Subotici, Šapcu, Užicu, Vršcu i Zrenjaninu. Osim Beograda, gde je planirano zapošljavanje oko 300 ljudi, „Lidl” će u svakom od navedenih gradova zaposliti više od 40 prodavaca.\nIz kompanije navode da će „Lidl” budućim prodavcima ponuditi petodnevnu radnu nedelju, a elektronska evidencija radnog vremena će omogućiti i plaćanje prekovremenog rada po sistemu „svaki minut se plaća”.\n– Raspisivanjem ovog konkursa započinjemo najveći, ali ne i poslednji talas zapošljavanja u Srbiji. Naš cilj je da kupcima širom Srbije ponudimo najbolji odnos cene i kvaliteta po kome je „Lidl” prepoznat u svetu, pa ćemo, u skladu sa širenjem mreže i potrebama poslovanja, nastaviti sa zapošljavanjem – kaže Martina Petrović, rukovodilac korporativnih komunikacija „Lidla Srbija”.\n„Lidl” za sada ne navodi kada će trgovine biti otvorene, ali se u saopštenju kaže da će u toku 2018. godine u jednom danu biti otvoreno između 10 i 20 prodavnica u više gradova Srbije.\nOvaj prodajni lanac, da podsetimo, deo je „Švarc grupacije” sa sedištem u Nemačkoj. Prva prodavnica otvorena je 1973. godine , a već krajem osamdesetih godina prošlog veka postojalo je više od 600 radnji na području tadašnje Zapadne Nemačke. Veliko, novo tržište otvara se 1989. godine padom Berlinskog zida, kada „Lidl” počinje da se širi i u Istočnu Nemačku. Početkom devedesetih godina otvorene su prve prodavnice van granica matičnog tržišta, i to prvo u Francuskoj, a zatim po celoj Evropi. „Lidl” u ovom trenutku posluje u 30 zemalja i svakog dana uslužuje oko 10 miliona kupaca. Srbija, koja dolaskom „Lidla” dobija prvi diskonti lanac, kako su izjavili iz ove kompanije, takođe je važno tržište u Evropi.\nDragana Kovanović 11.03.2018 18:56\nVolela bih da radim sa vama u vašoj novoj armiji.\nJelica Njegovanović 12.03.2018 9:57\nkonkurišen na radno mesto prodavac u Vašoj firmi,\nu prilogu se nalazi moj CV i dipoloma o završenoj školi.\nJelica Njegovanović 12.03.2018 9:59\nkonkurišem na radno mesto prodavac u Vašoj firmi, a u prilogu se nalazi\nmoj CV i diploma o završenoj školi\nZivkica Ilic 12.03.2018 12:38\nposao u lidlu lidl posao konkurs za posao prodavci


Zemlje Kvinte: Kosovo da dozvoli Srbima glasanje na referendumu\n14.01.2022 | Info\nZemlje Kvinte pozdravile su danas nacionalni referendum o ustavnim promenama u Srbiji 16. januara i pozvale vladu Kosova da dozvoli Srbima na Kosovu da ostvare pravo glasanja na izborima i izbornim procesima u skladu sa ustaljenom praksom.\nFrancuska, Nemačka, Italija, Ujedinjeno Kraljevstvo, SAD i Evropska unija pozdravljaju referendum o ustavnim promenama u Srbiji 16. januara kao ključni korak u jačanju nezavisnosti pravosuđa i unapređenju transparentnosti i efikasnosti institucija vladavine prava u zemlji, navodi se u zajedničkom saopštenju.\nVerujemo da su ove reforme korak napred ka usklađivanju Srbije sa standardima Evropske unije koje će podržati proces pristupanja Srbije EU, ističu članice Kvinte.\nOhrabrujemo sve građane Srbije da učestvuju u referendumu i verujemo da je važno da građani s pravom glasa imaju mogućnost da glasaju na izborima i referendumima.\nSa žaljenjem konstatujemo da kosovska vlada nije dozvolila Organizaciji za evropsku bezbednost i saradnju (OEBS) da prikuplja glasačke listiće glasača koji žive na Kosovu na predstojećem referendumu u skladu s ranijom praksom.\nPozivamo vladu Kosova da dozvoli Srbima na Kosovu da ostvare pravo glasanja na izborima i izbornim procesima u skladu sa ovom ustaljenom praksom, navodi se u saopštenju Kvinte.\nPozivamo vlade Kosova i Srbije da se suzdrže akcija i retorike koje dižu tenzije i da se konstruktivno uključe u dijalog posredstvom EU.\nVažno je da obe vlade postignu napredak ka sveobuhvatnom sporazumu koji otključava evropsku perspektivu i povećava regionalnu stabilnost, navodi se u saopštenju zemalja Kvinte.


Brus ONLINE - U Dimitrovgradu bolji uslovi za bavljenje sportom uz podršku Evropske unije\nU Dimitrovgradu bolji uslovi za bavljenje sportom uz podršku Evropske unije\nDimitrovgrad,26.08.2020. U Dimitrovgradu je uz podršku Evropske unije (EU) unapređena sportska infrastruktura i tako obezbeđeni bolji uslovi za bavljenje sportom i organizovanje različitih sportskih i kulturnih događaja. EU je preko programa EU PRO obezbedila 137.000 evra za rekonstrukciju pomoćnih i administrativnih prostorija sportskog kompleksa.\nRadovi na objektu koji sada ima prepoznatljivu dekorativnu fasadu, obuhvatili su zamenu krovnog pokrivača, instalacija i stolarije, rekonstrukciju sanitarnih čvorova i postavljanje izolacije u skladu sa principima energetske efikasnosti. Nabavljen je i novi nameštaj, dok je novoformirani Centar za razvoj omladinskog sporta dobio kompjutersku opremu.


Huan Mata kazao je da njegova ekipa mora da igra mnogo bolje u nastavku turnira.\n"Sada imamo nove ciljeve, a to je da pobedimo preostale dve utakmice u grupi. To moramo da uradimo. Moramo i da poboljšamo neke stvari i svakako da igramo bolje", rekao je Mata.\nKapiten Japana Maja Jošida istakao je da su on i njegovi saigrači dobili na samopouzdanju pobedom protiv Španije.\n"Ovo je veoma važna pobeda za nas, Španija je veoma jaka ekipa, a mi smo igrali fantastično protiv njih. Radili smo naporno i sada ćemo uživati u našoj pobedi. Dobili smo mnogo samopouzdanja", istakao je Jošida.\nSelektor Japana Takaši Sekizuka ocenio je da su njegovi fudbaleri želeli da pokažu Špancima najbolji fudbal koji umeju da igraju.\n"Veoma smo pažljivo i detaljno proučavali protivnika pre utakmice i glavni cilj nam je bio da pokažemo ono naše najbolje. Veoma sam ponosan zbog rezultata", rekao je selektor Takaši Sekizuka.\nŠpanci u drugom kolu Grupe D u nedelju igraju protiv Hondurasa, dok se Japanci sastaju sa Marokom.


/ Beležnica za svakog dečaka\nVioleta Babić\tBeležnica za svakog dečaka\n"Beležnica za svakog dečaka" namenjena je svim tinejdžerima koji\nžele da organizuju svoje vreme. Ova praktična knjiga, kombinacija\nrokovnika i planera, biće od velike pomoći dečacima na prvim\nkoracima ka uspehu. Uz nju će lakše moći da odrede vreme za učenje,\nza trening, za izlazak s društvom ili za šetnju s drugaricom. Sa\n"Beležnicom" svaki dečak će se izboriti s obavezama i u školi i u\nživotu i uspeće da sačuva uspomene iz godina odrastanja.\nRSD 696.00\tDodaj u korpu\nživotu i uspeće da sačuva uspomene iz godina odrastanja. Komentari\nRSD 1,263.00\t366 jezičkih crtica - za sve one koji žele da govore i pišu pravilno\nRSD 752.00\tMoj prvi slikovni rečnik srpskog jezika\nRSD 851.00\t365 jezičkih crtica - za one koji žele da govore i pišu pravilno\nRSD 711.00\tMenopauza - Knjiga za svaku ženu\nRSD 754.00\tBeležnica za svaku devojčicu\nRSD 696.00\tKnjiga za svaku devojčicu\nRSD 1,263.00\tKnjiga za devojke i njihove momke\nRSD 609.00\tMapa sajta


Krivokapić i Leposavić nakon pritiska EK tražili da se odgodi usvajanje dva tužilačka zakona? – Portal Bar\nKrivokapić i Leposavić…\nKrivokapić i Leposavić nakon pritiska EK tražili da se odgodi usvajanje dva tužilačka zakona?\nPremijer Zdravko Krivokapić i ministar pravde Vladimir Leposavić zatražili su juče od šefova poslaničkih klubova parlamentarne većine da se odgodi donošenje dva tužilačka zakona, saznaje Pobjeda.\nViše izvora Pobjede saopštilo je da su Krivokapić i Leposavić na sastanku u Skupštini, kojem su prisustvovali i potpredsjednik Vlade Dritan Abazović i predsjednik paralmenta Aleksa Bečić, taj stav obrazložili jakim pritiskom Evropske komisije da se ne raspravlja o prijedlogu Zakona o tužilaštvu za organizovani kriminal i korupciju i o izmjenama zakona o Državnom tužilaštvu.\n“Krivokapić i Leposavić su direktno tražili da se 18. februara ne raspravlja o tužilačkim zakonima. Na sastanku je izgledalo da DF za razliku od ostalih ne žele da odustanu, ali kako sada stvari stoje najvjerovatnije se 18. februara neće raspravljati o tim zakonima”, rekao je izvor Pobjede blizak vrhu parlamentarne većine.\nIzvor Pobjede je podsjetio da je Krivokapić javno obećao evropskim partnerima da će se ta dva zakona donositi u konsultacijama sa Evropskom komisijom.\nPovlačenje dva tužilačka zakona tražio je i glavni specijalni tužilac Milivoje Katnić nudeći i ostavku, ali je to glatko odbijeno u prvom navratu od dijela predstavnika parlamentarne većine. Prijedlogom Zakona o tužilaštvu za borbu protiv organizovanog kriminala i korupcije predviđa se ukidanje Specijalnog državnog tužilaštva čime bi njima automatski prestale funkcije. Do izbora rukovodioca tog novog Tužilaštva njegove poslove u predmetima koji ne trpe odlaganje, preuzelo bi Vrhovno državno tužilaštvo, navodi se u prijedlogu Zako na o tužilaštvu za organizovani kriminal i korupciju.\nTaj zakon nova vlast donosi po hitnom postupku, bez javne rasprave i mišljenja Evropske komisije, što je do sada bio slučaj kada su se usvajali tako bitni zakoni.\nO zakonima moguća rasprava u martu ili aprilu\nPotpredsjednik Vlade Dritan Abazović kazao je sinoć u intervju za Javni servis je da je o dva tužilačka zakona zbog procedura koje ztraži Evropska komsija moguće da se raspravlja i u martu u redovnom zasijedanju.\nOn je, komentarišući jučerašnji sastanak vrha Vlade sa šefovima poslaničkih klubova, istakao da „neminovno moramo da pravimo iskorake vezane za tužilaštvo, bilo da o tome govorimo 18. februara, ili na redovnom zasijedanju u martu ili aprilu”.


Početna » Svet » Nemačka planira primenu treće doze vakcine\nNemačka planira od 1. septembra predložiti primenu treće doze vakcine protiv kovida-19 za starije i za osetljive osobe, javlja Agencija Frans Pres, pozivajući se na predlogu ministarstva zdravstva u koji danas imala uvid.\nU nacrtu teksta je istovremeno predložena i vakcinacija dece i mladih urasta od 12 do 17 godina, navodi AFP.\nMinistar zdravstva Jens Špan i njegove kolege iz 16 nemačkih saveznih pokrajina treba da kompletiraju taj plan koji su sačinili šefovi ministarstva zdravstva na sastanku u ponedeljak.\nLekari će istovremeno moći dodatno da vakcinišu starije i pacijente s oslabljenim imunim sistemom.\nDokument nemačkih zdravstvenih vlasti se poziva na nedavna istraživanja koja pokazuju da imunitet stečen vakcinacijom slabi s protokom vremena, a da to osetljivije osobe dovodi u rizik.\nU Nemačkoj je dosad potpuno vakcinisano tek 52 odsto populacije, a zdravstvene vlasti žele da otvore sve punktove za vakcinaciju i mladima od 12 do 17 godina tako što će vakcinaciju moći da organizuju i školske ustanove i univerziteti.\nAgencija Frans Pres podseća da je Evropska agencija za lekove (EMA) odobrila vakcinaciju cepivom Fajzer/Bajontek i Moderna svih osobama starijim od 12 godina.\nKorona virusNemačkaTreća dozavakcinaBerlin\n2 reagovanja na “Nemačka planira primenu treće doze vakcine”


Sećanje na Milana Mladenovića - TV, radio i internet Biser, Pozarevac\n21. 09 2020.Vesti\nMilan Mladenović je bio rok muzičar, jedan od osnivača i frontmen art rok grupe Ekatarina Velika.\nMilan Mladenović rođen je u Zagrebu, 21. septembra 1958. godine.\n1970. godine porodica Mladenović prelazi u Beograd. Milan pohađa Osmu beogradsku gimnaziju u kojoj krajem sedamdesetih godina, zajedno sa školskim drugom Dragomirom Mihailovićem Gagijem, osniva svoj prvi bend – Limunovo drvo. Poznatije numere Limunovog drveta bile su: „Da li se sećate?”, „Sedmi krug”, „Oko moje glave”, „Limunovo drvo”, „Ne veruj” i „Gubitak”. U to vreme Milanovo društvo postaje aktivno uključeno u novi pravac muzike poznat kao novi talas.\nGodine 1980. zajedno sa Mihajlovićem, Dušanom Kojićem – Kojom i Ivanom Vdovićem – Vdom, Mladenović osniva svoj prvi značajniji sastav – Šarlo Akrobata. Prvi nastup su imali aprila 1980. godine u SKC-u, kao predgrupa Pankrtima. Nekoliko pesama grupe (“Niko kao ja”, “Ona se budi”, “Oko moje glave”, “Mali čovek”) ubrzo je objavljeno na kultnoj kompilaciji “Paket aranžman”, a 1981. godine izlazi prvi i jedini album benda – “Bistriji ili tuplji čovek biva kad…”, koji se smatra jednim od važnijih albuma jugoslovenskog novog talasa. Šarlo Akrobata se nakon toga raspada.\nKrajem 1981. godine, Milan Mladenović sa Dragomirom Mihajlovićem, drugarom iz bivšeg benda Lumunovo drvo, formira novi bend Katarina II. Tokom 1982. novom bendu se priključuju klavijaturistkinja Margita Stefanović Magi, a 1983. basista Bojan Pečar i bubnjar Šarla akrobate Ivan Vdović. U toj postavi grupa 1984. godine izdaje album „Katarina II“ na kojem se nalaze čuvene numere “Aut”, “Jesen”, “Radostan dan”, “Treba da se čisti”, “Ja znam” i druge. Većinu tekstova na debi ploči radio je Milan Mladenović, tekstove za pesme “Vrt” i “Platforme” potpisao je Gagi, a muzika je zajednička. U tom periodu, Gagi dolazi u sukob sa zakonom i po povratku iz zatvora saznaje da više nije član grupe. Mihajlović kao nosilac prava na ime Katarina II uskraćuje grupi pravo da se dalje njime koristi, te bend bira novo ime – “Ekatarina Velika”. U EKV dolazi novi bubnjar Ivan Fece Firči (eks Luna), umesto Vda. Godine 1985. izlazi istoimeni album “Ekatarina Velika” koji dobija povoljne kritike te skreće pažnju na bend. Fece se kratko zadrzava u bendu, te za bubnjevima dolazi Ivan Rankovic Raka (Tvrdo srce i velike usi). Album iz 1986., “S vetrom uz lice”, lansira ih na sam vrh jugoslovenske rok scene, gde sa Mladenovićem na čelu ostaju sve do 1994. godine izdajući seriju uspešnih albuma.\nTokom rada sa Ekatarinom, Mladenović sarađuje kao producent na albumima bendova “Gustaf i njegovi dobri duhovi” i “Fit”. 1985. godine se zajedno sa ostalim članovima Ekatarine pojavljuje u filmu Gorana Markovića “Tajvanska kanasta”, a sledeće godine i u filmu Milana Živkovića “Crna Marija” gde igra glavnu ulogu i za koji je napisao numeru (“Bus Station”). Krajem osamdesetih piše muziku za jednu pozorišnu predstavu na kojoj još rade i Vlatko Stefanovski, Đorđe Erić, Zoran Petrović i drugi.\nPočetkom jugoslovenskih ratova, 1992. godine, sa članovima grupa Partibrejkers i Električni orgazam formira projekat “Rimtutituki”, čija je muzička aktivnost koncentrisana na antiratnu propagandu. Njihov najpoznatiji singl “Slušaj ‘vamo!”, s ključnim refrenom „Mir, brate, mir”, izdaje B92, a promovisan je koncertom na kamionu koji je kružio ulicama Beograda. EKV, Partibrejkers i Električni orgazam septembra 1993. godine sviraju antiratne koncerte u Pragu i Berlinu sa zagrebačkim sastavom Vještice u okviru akcije “Ko to tamo pjeva”.\nU leto 1994. godine Mladenović putuje u Brazil, gde sa dugogodišnjim prijateljem Mitrom Subotićem – Subom (alijas Rex Ilusivii) i nekoliko brazilskih muzičara snima album (“Angel’s Breath” – „Dah anđela“). Po Milanovim rečima, „to je neka vrsta psihodeličnog samba-roka s balkanskim uticajem”. Milan zatim odlazi u Pariz, gde je režirao spot za pesmu “Crv”.\nMladenović je umro 5. novembra 1994. u Beogradu. Sahranjen je na Novom groblju u Beogradu.


ZARAŽENA TRI ĐAKA: U Rasinskom okrugu 72 novoobolelih od korone | Novosti.RS\nNajviše novoregistrovanih slučajeva je u Kruševcu 36, u Aleksandrovcu je 19, a u Trsteniku 17 potrvđenih slučajeva KOVID-19. Nisu pristigli rezultati testiranja za lica na teritoriji Brusa, Varvarina i Ćićevca.\nVirus korona potvrđen je i kod tri učenika, pa je tako broj učenika kod kojih je utvrđeno prisustvo KOVID-19 od početka školske godine 370. U istom periodu od virusa je obolelo 70 nastavnika.\nOd početka epidemije virus korona je testiranjem dokazan kod 13.473 lica iz Rasinskog okruga, a nakon novih podataka bilans je 7.116 slučajeva iz Kruševca, 2.257 iz Trstenika i 2.212 iz Aleksandrovca, dok je broj registrovanih slučajeva ostao nepromenjen u opštinama Varvarina 750,Ćićevac 565 i Brus 554. Izlečenim se smatra 11.542 pacijenta, dok je od posledica KOVID-19 preminulo prema zvaničnim podacima 332 lica.\nEPIDEMIJA U RASINSKOM OKRUGU Potvrđena tri nova slučaja zaraze virusom korona\nNOVA tri slučaja KOVID-19 registrovana su u Rasinskom okrugu,a među njima dva iz Trstenika i jedan iz Kruševca.\n15. 10. 2020. u 15:41\n10:26 UŽAS U SVILAJNCU: Kran pao na radnika - poginuo na licu mesta!


Djukanović: Problem Zakona o slobodi veroispovesti nije isključivo crnogorski\nBeta 17. februara 2020. 13:50\nPredsednik Crne Gore Milo Djukanović izjavio je da problem Zakona o slobodi veroispovesti nije isključivo crnogorski, već da ga treba posmatrati u širem kontekstu.\n„Još uvek se u regionu vodi oštar politički duel izmedju politika koje zastupaju evropsku budućnost svakog od naših društava na Zapadnom Balkanu i politike koja želi da konzervira postojeće stanje i zadrži Balkan na vanevropskom koloseku“, rekao je Djukanović novinarima sinoć u Briselu.\nDjukanović je ocenio da naspram onoga što njegova vlada zastupa – daljeg razvoja gradjanske države i multietničkog društva koje će biti sastavni deo evropske i evroatlanske zajednice, postoji „predlog da se Crna Gora vrati u status nacionalne, preciznije srpske države, da se vrati u status države kojom će upravljati Srpska pravoslavna crkva, da se vrati u model srednjovekovne države“.\n„Izabrati izmedju te dve opcije nije teško bilo kom razboritom, a kamoli odgovornoj državnoj politici“, naveo je predsednik Crne Gore posle sastanka lidera EU i zapadnobalkanske šestorke, a prenela je Radio televizija Crne Gore.\nRekao je da se ne sme potceniti to što u dubini svakog društva regiona kao posledica zaostajanja još postoje „naslage te svesti“ i dodao da se sa njima treba nositi „na jedan odgovoran i pažljiv način“.\n„Moramo obezbediti jedan mukotrpan, dugoročni proces emancipacije naših društava koji će svima obezbediti da vremenom zaista postanemo korisnici benefita koje donosi Evropa“, naveo je Djukanović.\nOn je kazao i da je Crna Gora u stanju da probleme sa drugim zemljama rešava u najboljem duhu evropske prakse i tekovina EU.\n„Jasno je potpuno da što se više približavamo Evropskoj uniji, poslednji ostaci onog nasledja koje je u suštini duboko antievropsko, onog zbog čega je Zapadni Balkan proveo decenije i vekove na antievropskom koloseku, sada to isplivava i to treba rešavati u duhu dobre evropske demokratske prakse“, kazao je Djukanović.\nDjukanović je sinoć u Briselu učestvovao na neformalnoj večeri koju je za lidere sa Zapadnog Balkana organizovao predsednik Evropskog saveta Šarl Mišel. Na sastanku su bili i predsednica Evropske komisije Ursula fon der Lajen, šef evropske diplomatije Žozep Borel i premijer Hrvatske Andrej Plenković u ime zemlje koja predsedava EU.


Priboj: Na smenu dolaze hirurzi iz Užica – ZoomUe\nPriboj: Na smenu dolaze hirurzi iz Užica\nby Vesna Đurović · 2 новембра, 2017\nPRIBOJ-Zdravstvena ustanova u Priboju već godinama kuburi sa nedostatkom stručnog kadra, pa je – zarad pronalaženja rešenja i “oporavka” nekada renomiranog Odeljenja hirurgije – otpočela realizacija zajedničkog projekta Zdravstvenog centra iz Užica, Opšte bolnice u gradu na Limu i lokalne samouprave.\nShodno usvojenom modelu ispomoći, devetoro hirurga iz užičke bolnice će na smenu ordinirati i pružati pomoć Pribojcima, dok će načelnik Hirurškog odeljenja bolnice u gradu na Đetinji dr Miroslav Stanojević, do daljeg, ovu dužnost obavljati i u “komšiluku”. Troškove dolaska, boravka i rada hirurga iz Užica – koji će, istovremeno, sprovoditi i edukaciju pribojskih kolega – snosiće lokalna samouprava.\n– Zahvalan sam predsedniku opštine u Priboju Lazaru Rvoviću i direktoru užičkog Zdravstvenog centra dr Milošu Božoviću za to što su prepoznali naš problem i pronašli način da on bude barem ublažen – kaže direktor Opšte bolnice u gradu na Limu dr Dragan Pjevčević, dok član Opštinskog veća zadužen za zdravstvo dr Predrag Terzić napominje da ovo nije samo realizacija strategije za podizanje nivoa zdravstvenih usluga, već i ulaganje u budućnost pribojske hirurgije.\nPribojci, inače, u narednom periodu očekuju i značajnija kadrovska pojačanja, s obzirom na to da se u Opštu bolnicu sa specijalizacije vraćaju dva vrsna lekara.\nNa kraju, valja napomenuti i to da je saradnja sa Užičanima – osim značaja za žitelje Priboja – obradovala i ostale ljude sa tromeđe Srbije, BiH i Crne Gore, koji gravitiraju ka ovoj opštini, jer se u praksi mnogo puta pokazalo da su ovdašnja Hirurgija i Porodilište bili prva i najznačajnija instanca za stanovnike Rudog, Čajniča i pljevaljskih sela bližih Priboju, te dela opštine Nova Varoš.\nby Vesna Đurović · Published 16 децембра, 2018\nFilmu „Isti“ prve festivalske nagrade\nPočinje izgradnja ograde na Ponikvama (VIDEO)\nby Vesna Đurović · Published 22 јуна, 2018\nNext story Dejan Mijač predsedava žirijem Jugoslovenskog pozorišnog festivala\nPrevious story Najavljene nestašice vode u visokim zonama Užica


Svjedok Reno Žirar: Voker i OVK lažirali Račak da bi NATO bombardovao Srbiju – Borba\nDogađaji u Račku bili su vješta manipulacija OVK da bi izazvali međunarodniu vojnu intervenciju protiv Srba, u čemu su imali podršku tadašnjeg šefa misije OEBS Vilijema Vokera, izjavio je reporter francuskog “Figaroa”, svjedok dešavanja na Kosovu Reno Žirar.\nOn je u intervjuu za današnje Večernje novosti rekao da je u to vrijeme bio u Dečanima s dopisnicom Bi-Bi-Sija, gdje su se pripadnici OEBS žalili da Albanci ne poštuju prekid vatre, i da je po stizanju u hotel “Grand” u Prištini dobio saopštenje da su srpske snage izvršile uspješnu antiterorističku akciju u Račku.\nŽirar je rekao da je sjutradan otišao u Račak i u selu zatekao uniformisane pripadnike OVK.\nPredstavili su vojnički sukob kao masakr civila, rekao je čuveni reporter “Figaroa” i dodao da je bio iznenađen što unaokolo nije bilo praznih čaura, da je vidio i rovove oko sela, ali da im je u početku povjerovao.\n“Albanski separatisti su bili veoma lukavi, shvatili su da se Zapad osjeća odgovornim za ono što se dogodilo u Srebrenici. A situacija je bila različita, na Kosovu su u opasnosti bili Srbi”, rekao je Žirar.\nNa pitanje kako je saznao istinu, Žirar je zaslugu za otkrivanje istine pripisao dopisniku “Monda” i dvojici kamermana Asošijeted presa, kao i svjedočanstvima koja je skupio.\n“Shvatio sam da je veče posle akcije bilo mirno i da su stanovnici koji su tu ostali bili prisutni kada su policajci ušli u selo. Srbi nisu imali šta da kriju, sami su obavijestili novinare o uspjehu antiterorističke operacije”, istakao je Žirar.\nOn je objasnio kako se u svom članku u “Figarou” zapitao nije li šef OEBS Vilijem Voker požurio sa zaključcima i da mu je posle tog teksta zabranjen ulaz u sedište OEBS u Prištini.\n“Došao je u Račak tek u subotu, zatim je dugo razgovarao s liderima OVK, a potom je direktno otišao u Prištinu na konferenciju za novinare gdje je ponovio optužbe protiv Srba. Da je htio dobro da radi posao posmatrača, otišao bi prethodno u policijsku stanicu u “timlje da čuje i srpsku stranu”, rekao je Žirar.


Zaposleni Telekoma prikupili dodatnih 21 hiljadu eura za borbu protiv korone – Bankar.me\nApril 30, 2020 CRNA GORA, SVE VIJESTI, TEHNO Leave a comment\nZaposleni u Crnogorskom Telekomu, Sindikat i Menadžment Telekoma organizovali su tokom aprila unutar kompanije akciju prikupljanja novca za saniranje posljedica epidemije novog virusa korona u Crnoj Gori, tokom koje su prikupili 21.000 eura. Novac će biti uplaćen u zajednički fond Nacionalnog koorinacionog tijela (NKT).\nRiječ je o drugoj donaciji Crnogorskog Telekoma od početka epidemije. U želji da pokažu zahvalnost, zajedništvo i solidarnost sa onima koji su svakodnevno na terenu, daleko od svojih porodica, iz Telekoma su NKT-u krajem marta donirali 20.000 eura za borbu protiv koronavirusa, a u istom periodu Crnogorski sindikat telekomunikacija, čiji je Sindikat Crnogorskog Telekoma dio, na žiro račun NKT-a uplatio je pomoć u iznosu od 5.000 eura, navodi se u zajedničkom saopštenju Kompanije i Sindikata Telekoma.\nZaposleni Telekoma su, ističu iz ove kompanije, u teškim vremenima uvijek pokazivali zajedništvo i solidarnost, pa su na ovaj način, pojedinačnim doprinosima, odlučili da još jednom daju primjer i pomognu zajedničku borbu protiv epidemije koronavirusa koja je pogodila Crnu Goru.\nCrnogorski Telekom je u prethodnom periodu u saradnji sa različitim institucijama i tijelima među kojima su NKT Vlade Crne Gore, Ministarstvo prosvjete, Klinički centar, Crveni krst, ustupanjem i doniranjem servisa, otvaranjem linija za psihološku pomoć i donacije, i na druge načine pružio podršku crnogorskom obrazovnom i zdravstvenom sistemu.\nDonacije Telekoma u vidu pametnih telefona i interneta za đake iz socijalno osjetljivih kategorija realizovane su više puta u saradnji sa njemačkom organizacijom Help i Udruženjem Roditelji.\n„U Crnogorskom Telekomu vjerujemo da u ovakvim trenucima svi možemo da uložimo dodatni trud, pokažemo solidarnost i kroz pojedinačne doprinose podijelimo zajednički teret okolnosti u kojima smo se našli“, zaključuje se u zajedničkom saopštenju Sindikata i uprave Telekoma.\nPOJMOVICrnogorski Telekom donacija telekoma\nPrevious EIB ulaže do EUR 50 miliona u mala i srednja preduzeća u Crnoj Gori kroz saradnju s Erste bankom\nSljedeći Wizz Air uveo nova pravila za putnike u doba korone


Poraz u Severnoj Karolini, neizvesan rezultat u Indijani, a Hilari ne odustaje\nSenatorka Hilari Klinton proglasila je pobedu na stranačkim izborima u Indijani, iako se američki mediji nisu usudili da potvrde takav ishod glasanja, navodeći da se pobednik neće znati sve dok se ne prebroje svi glasovi.\nKlintonova je pristalicama u Indijanapolisu rekla da ide "punom brzinom" u nameri da dođe do stranačke nominacije, uz apel da se finansijski podrži njena kampanja. Senatorka iz Njujorka čestitala je rivalu, senatoru iz Ilinoja Baraku Obami, čistu pobedu na izborima u Severnoj Karolini.\nTakođe je obećala da će podržati kandidata Demokratske stranke iako to ne bude ona, ističući da je ulog previsok da bi se dopustilo da Republikanci zadrže kontrolu nad Belom kućom.\nObama je takođe apelovao na stranačko jedinstvo u svom pobedničkom govoru u Severnoj Karolini.\nPokušao je, istovremeno, da ukaže na kontrast između sebe i republikanskog kandidata, senatora Džona Mekejna, rekavši da je on suviše blizak stavovima predsednika Buša o ratu u Iraku, ekonomiji i energetskoj politici.\nMediji nisu objavili ime pobednika u Indijani jer, i pored vođstva Klintonove, još nisu prebrojani glasovi iz jednog od severozapadnih delova savezne države za koji se veruje da većinski podržava Obamu. Ti glasovi verovatno neće biti sabrani ni do srede ujutro po lokalnom vremenu.\nIndijana i Severna Karolina zajedno daju 187 delegata za stranačku konvenciju koja bira kandidate. Obama vodi u broju osvojenih delegatskih mesta, ali će mu za verifikaciju kandidature biti potrebni glasovi i takozvanih superdlegata - izabranih funkcionera i drugih stranačkih čelnika, koji na konvenciji glasaju shodno sopstvenom nahođenju, bez obzira na izbore u saveznim državama.


– Gradski štab u saradnji sa firmama iz Požarevca interventno je kupio određenu količinu zaštitne opreme za požarevački Dom zdravlja. Uveren sam da će zadovoljiti potrebe za određeno vreme. Danas smo podelili 1000 litra alkohola svim institucijama (bolnica, Dom zdravlja, KP dom itd.) takođe, Opštoj bolnici smo donirali 500 zaštitnih maski i rukavica. Planiramo da jako brzo obezbedimo dovoljnu zaštitnu opremu za mesec dana. – rekao je Spasović i dodao:\n– Doneta je odluka a tokom sledeće nedelje će se krenuti sa deljenjem pomoći za sve penzionere čija su primanja manja od 30 hiljada dinara mesečno. Ova pomoć podrazumeva higijenske i lanč pakete u vrednosti od 4000 dinara. Takođe, pomoć je namenjena i za sva nezaposlena lica (4000 osoba) koja su evidentirana pri Nacionalnoj službi za zapošljavanje. Pomoć je planirana u sledeća dva meseca. Za ove namene utrošiće se preko 50 miliona dinara. – istakao je Spasović i iskoristio priliku da se zahvali medicinskom osoblju koji u otežanim uslovima pružaju maksimum kako bi se ovo stanje prevazišlo, kao i policiji i svim drugim institucijama. Takođe je dodao zahvalnost svim Javnim a posebno komunalnim preduzećima koji nose breme odgovornosti i svakodnevno vrše dezinfekciju javnih površina naročito što obavljaju poslove pod otežanim uslovima rada.\ndr Snežana Stojković


Upozorenje: Olujni vetrovi preko 85km na čas - Ozon Media\nUpozorenje: Olujni vetrovi preko 85km na čas\nU Srbiji će u utorak, 16. novembra u većem delu dana duvati umeren i jak istočni i jugoistočni vetar, na jugu Banata i u donjem Podunavlju olujni sa udarima preko 85 kilometara na sat, u južnim krajevima slab promenljivog smera, saopštio je danas RHMZ.\nDa će narednih dana duvati hladan vetar, složio se i meteorolog Marko Čubrilo, koji kaže da će se košava pojačati sutra, piše „Telegraf“.\n– Od danas će istočno od nas jačati polje anticiklona dok će se nad Mediteranom i dalje zadržavati ciklonska aktivnost. U takvim uslovima u košavskom području zbog razlike u vazdušmom pritisku između ciklona i anticiklona počinje jak jugoistočni vetar. U isto vreme duž severnog Jadrana jačaće bura, dok će nad većim delom srednjeg i južnog biti istočnog vetra, posebno na otvorenom moru – napisao je Čubrilo.\nKošava će se postepeno pojačati večeras i sutra kada bi nad velikim delom područja gde je ona tipična udari išli i do oko 17m/s, dok bi nad predelima gde će biti najjača, udari išli i oko 23m/s.\nU utorak će jutarnja temperatura biti od minus jedan do šest, najviša dnevna od osam do 14 stepeni.\nUjutru će po kotlinama i duž rečnih tokova jugozapadne, južne i istočne Srbije biti mestimično maglovito, tokom dana na severu pretežno sunčano, u ostalim krajevima umereno do potpuno oblačno, u košavskom području i vetrovito, a na istoku Srbije sa lokalnom pojavom rosulje.\nSutra u Beogradu će biti pretežno sunčano i vetrovito sa jakim, povremeno i olujnim jugoistočnim vetrom i temperaturama od šest do 11 stepeni.\nKako se znatno severnije i istočnije od nas premešta vrlo hladan vazduh, samo manji deo te hladnoće će preko krajnjeg istoka Evrope stići i do nas tako da će sutra i u sredu najhladniji deo regiona biti istok Srbije, posebno Timočka i Negotinska krajna gde bi uz tmurno veme maksimumi bili samo do +5 stepeni Celzijusa. Nad ostalim delom regiona maksimumi od +7 do +14 stepeni Celzijusa, duž Jadana i oko +18 stepeni Celzijusa. Košava će u velikoj meri povećavati subjektivan osećaj hladnoće.\nPadavina ne bi trebalo da bude, još samo danas ponegde na otvorenom moru Jadrana i ostrvima može biti prolazne kiše.\nU sredu posle podne polje anticiklona će početi slabiti i time će i košava oslabiti i prestati, a u sredu posle podne će računa na postepeno naoblačenje.\n– U četvrtak će se severnije od nas premeštati hladan front čiji će se uticaj malo osetiti i nad regionom tako da će ovog dana preovlađivati oblačno i malo hladnije, ponegde uz ređu pojavu uglavnom slabe kiše, dok bi snega ponegde bilo samo preko 900mnv. Vetar bi okrenuo na severozapadni smer, dok bi bure bilo duž cele obale Jadrana. Dnevni maksimum od +6 do +12 stepeni Celzijusa – zaključio je Čubrilo.\nOd fudbalera MILION deci za lečenje


Glavni tužilac Tužilaštva BiH Gordana Tadić ranije je saopštila da je Tužilaštvo pokrenulo istragu povodom navodnog izdavanja lažnih viza BiH osobama visokog migracionog rizika iz Pakistana i Iraka.\nIstragom će biti utvrđeno da je daleko veći broj lažnih viza BiH izdat osobama visokog migracionog rizika sa Bliskog istoka, kaže Galijašević.\nNa ovaj način trebalo bi da se razreši afera koja je započela pre mesec dana tvrdnjama aktuelnog ministra bezbednosti BiH Fahrudina Radončića da se u Bosni nalazi najmanje 3.000 Pakistanaca, za koje se ne zna apsolutno ništa sem da su u BiH stigli zahvaljujući lažnim turističkim vizama izdatim u ambasadi BiH u Pakistanu.\nGalijašević kaže za „Vesti onlajn“, portal „Frankfurtskih vesti“, „da starosna i polna struktura migranata koji su u BiH, a zatim teritorija odakle dolaze, jasno ukazuje da nije reč o ljudima koji beže od rata, već vojnicima koji su u tim ratovima aktivno učestvovali“.\n„U Bosni je trenutno najmanje 12.000 ljudi iz Avganistana i nekoliko hiljada iz Iraka, koji su ušli u zemlju zahvaljujući lažnim turističkim vizama. Pokazalo se da su na sličan način, zahvaljujući zaposlenima u ambasadama BiH, do Bosne stizali i državljani Maroka i Alžira“, kaže Galijašević.\nOvde, kako dodaje, nije samo problem što su oni te vize dobili u ambasadi BiH u Pakistanu, već što su zatajile i službe koje su morale da reaguju kada su se ti ljudi pojavili na granici BiH: od Ministarstva bezbednosti do Službe za strance.\n„Te vize su istog trenutka morale da budu poništene, a oni podvrgnuti otkrivanju pravog identiteta. Ništa od toga se nije dogodilo i sada država ima ozbiljan bezbednosni problem, a tek ćemo ga imati ukoliko se obistine moje crne slutnje da im je cilj da svoje ratovanje nastave, ali na tlu Evrope“, upozorava Galijašević.\nOn podseća da nije slučajno što se upravo Pakistan našao usred afere s lažnim turističkim vizama.\n„Pakistanska tajna služba od početka rata u Bosni ima aktivnu ulogu u naoružavanju Armije BiH, ali i školovanju muslimanskih kadrova. Upravo je aktuelni ministar odbrane BiH, general Sifet Podžić, završio obaveštajni kurs u gradu Kueti, a Pakistan od početka upravlja ratom u Avganistanu. Ova zemlja poslednjih 40 godina usmerava i finansira talibane, kao što više od 50 godina na Kašmiru ratuje protiv Indije“, dodaje Galijašević.


Tanjug 10. novembra 2019. 17:51\nZAGREB – Hrvati i Bugari spadaju među najnezadovoljnije građane Evropske unije, dok su na lestvici zadovoljstva životom na prvom mestu Finci, a iza njih po optimizmu slede Austrijanci, pokazuje novo istraživanje evro-statističara.\nHrvati su pri dnu Unijine lestvice i po oceni kvaliteta odnosa s drugim ljudima.\nIstraživanje Evrostata pokazuje da je prosečna ocena ličnih odnosa koju daju ispitanici u Hrvatskoj lani bila 7,5, što je ispod proseka Unije, u kojoj je ta ocena 7,9.\nSlovenci i inače spadaju među zadovoljnije građane EU. Naime, ukupni kvalitet života oni su ocenili sa 7,3, što je na nivou proseka EU.\nBlizu proseka EU Slovenci su i po oceni finansijskog stanja, koje su ocenili sa 6,3, pokazuje istraživanje Evrostata.


Akcija Dunav osiguranja - "Maj mesec poljoprivrede" | Kamatica\nPočetna > vest > Akcija Dunav osiguranja - "Maj mesec poljoprivrede"\nAkcija Dunav osiguranja - "Maj mesec poljoprivrede"\nTekst objavljen: 18.05.2016 9:57\nKompanija Dunav osiguranje juče je na 83. Međunarodnom sajmu poljoprivrede predstavila svoje poslovanje u oblasti agrara, posebno akciju "Maj mesec poljoprivrede", ukazujući da je potrebno povećati svest o potrebi osiguranja u poljoprivredi.\tDirektor Regiona prodaje "Sever" u Dunav osiguranju Goran Mačkićrekao je da je nivo osiguranja u poljoprivredi u poslednjih dve - tri godine sa pet do osam procenata podignut n\nNOVI SAD, 17. maja (Tanjug) - Kompanija Dunav osiguranje danas je na 83. Medjunarodnom sajmu poljoprivrede predstavila svoje poslovanje u oblasti agrara, posebno akciju "Maj mesec poljoprivrede", ukazujući da je potrebno povećati svest o potrebi osiguranja u poljoprivredi.\nrekao je da je nivo osiguranja u poljoprivredi u poslednjih dve - tri godine sa pet do osam procenata podignut na 12 do 15 odsto, ali je istakao da je od 2,5 miliona hektara obradivih površina u Srbiji osigurano svega devet procenata što, kako je rekao, ukazuje na to da je kod nas svest o potrebi osiguranja još uvek na niskom nivou.\n"Država i osiguravajuće kuće treba da rade na edukaciji stanovništva o značaju kako osiguranja useva tako i o osiguranju domaćinstava. Vidimo da nam se iz godine u godinu dešavaju razne prirodne katastrofe, a mi nismo tako bogata država da svake godine možemo da obnavljamo kuće, stanove ili imanja i da možemo da istrpimo štetu na neosiguranim usevima", rekao je Mačkić na radionici koju su organizovali u saradnji sa magazinom "Agrobiznis".\nOn je naglasio da država čini značajne napore da stimuliše osiguranje useva i domaćinstava tako što regresira 40 odsto od premija osiguranja i istakao da je, kako je kazao, "loptica u dvorištu individualnih poljoprivrednih proizvodjača koji bi trebali da shvate veliki značaj osiguranja".\nPrema Mačkićevim rečima, radionica "Poslovanje i unapredjivanje poljoprivredne proizvodnje u Srbiji" za cilj ima da Dunav osiguranje zajedno sa Ministarstvom poljoprivrede i zaštite životne sredine i Novosadskim sajmom skrene pažnju na činjenicu da je bolje nešto osigurati nego kasnije se kajati zbog pretrpljene štete, jer se, kako je naglasio, osiguranja svi sete kada dodje do neke katastrofe.\n"Primera radi za osiguranje jednog hektara kukuruza treba izdvojiti 1.500 dinara, a to su tri ili četiri paklice cigareta, što samo svedoči da trošak osiguranja nije velik posebno u odnosu na veličinu gubitka koji može da se desi", rekao je Mačkić.\nDržavni sekretar u Ministarstvu poljoprivrede Zoran Rajić, koji je redovni profesor na Poljoprivrednom fakultetu u Zemunu, rekao je da je na tom fakultetu uveden predmet "Osiguranje poljoprivrednih useva", što najrečitije govori koliko je osiguranje bitno za oblast poljoprivrede.\nOn je rekao da je ministarstvo potpisalo ugovor sa pet osiguravajućih kuća, da je u 2015 godini bilo 19.779 zahteva za regresiranje osiguranja i da je po tom osnovu isplaćeno 476 miliona dinara.\n"Osiguranje je preduslov za sigurnu proizvodnju i svi koji smo u poljoprivredi, a pre svega ministarstvo i osiguravajuće kuće moramo maksimalno da se potrudimo da edukujemo poljoprivredne proizvodjače da osiguravaju svoje useve i domaćinstva", rekao je Rajić, dodajući da poljoprivrdnici treba da budu dobro upućeni u osiguranje i da znaju kada su osigurali rod, a kada biljku.\nGeneralni direktor Novosadskog sajma Slobodan Cvetković smatra da domaćim poljopivrednicima nedostaje poverenja da će im ono što su osigurali biti i isplaćeno u slučaju da se desi nepogodat koja je pokrivena tim osiguranjem.\n"Uveren sam da možemo da podignemo svest gradjana o značaju osiguranja i nadam se da će nakon ovakvih radionica biti bar deset odsto više poljoprivrednika koji će osigurati svoje useve i svoja domaćinstva", rekao je Cvetković.\nU okviru Akcije "Maj mesec poljoprivrede", kako je rečeno na današnjoj radionici,, Dunav osiguranje će sve do 31. maja ove godine na svim svojim prodajnim mestima, kao i putem kanala prodaje, fizičkim i pravnim licima koja ugovore jedno od osiguranja u poljoprivredi odobravati popuste i to deset odsto na osiguranje useva i plodova, deset odsto na premiju osiguranja životinja i 30 odsto na kasko osiguranje nove poljoprivredne mehanizacije.\nFizička lica koja u svojstvu ugovrača osiguranja, uz osiguanje useva i plodova i osiguranje životinja imaće priliku da zaključe i ugovore o osiguranju imoviuna i članova seoskog domaćinstva u paketu nazvanom "Čuvar kuće", a odobavaće se 15 odsto na premiju osiguranja useva i plodova i 15 odsto popusta na premiju osiguranja životinja.\nUčesnici radionice bili su i učesnici u nagradnoj igri koju je priredio "Dunav turist", a u kojoj su tri najsrećija učesnika dobila petodnevni boravak, odnosno produženi vikend u Odmaralištu "Dunav" na Zlatiboru.


Sistem Aegisam, koji je korišćen u najnovijem testiranju ima ugrađene presretače SM-3 II A, koji su razvijeni u zajedničkom ulaganju kompanije Rejteon i ogranka japanske kompanije Micubiši koji se bavi teškom industrijom. Ovi presretači biće i deo obrambenog sistema Aegis u Rumuniji i Poljskoj. Za deo raketnog štita koji se nalazi u Poljskoj očekuje se da će biti operativan 2020.godine.\nSjedinjene Drave su aktivirale raketni štit u Rumuniji 2016, što je naljutilo Rusiju, podseća agencija.\nRojters: U raketnoj strategiji Trampa Severna Koreja je i dalje pretnja\nPOSLE SKORO TRI DECENIJE U Pjongjanjgu odigrana utakmica koja je privukla pažnju celog sveta\nUŽIVO, RITAS - PARTIZAN Crno-bela mašina se polako pali, ali KATASTROFALNO šutiraju Beograđani za tri poena, Litvanci vode


Agitacija – Crvena akcija / Crvena inicijativa\nU buržoaskim medijima, koje danas nazivaju mejnstrim, malo prostora je posvećeno štrajku koji se odigrao u Kragujevcu, u fabrici koja posluje u okviru sistema FIAT Krajsler Srbija (FKS). Naime, početkom februara meseca otpočeo je štrajk zaposlenih u jednoj od fabrika koje proizvode delove za automobile, u ovom slučaju branike. Zaposleni u fabrici „Manjeti mareli“ imaju... Continue Reading →\nAntinarodne vlasti kojima je borba za sistem izrabljivanja i privilegije bogatih, kojima i sami pripadaju, deo „opisa posla“, nastavljaju sa praksom koja je otpočela sa raspadom Jugoslavije u svim njenim republikama da odaju počast kvislinzima, nacističkim slugama i nacionalističkim zločincima pod izgovorom odavanja počasti žrtvama „komunističkog terora“. U Kragujevcu već više od deset godina na... Continue Reading →\nVlada Republike Srbije je usvojila i prosledila Narodnoj Skupštini Republike Srbije Zakon o radu i Zakon o PIO, na čemu su već skoro dve godine radili razni eksponenti uključeni u neoliberalnu ofanzivu protiv osnovnih prava i sigurnosti običnih ljudi za račun kapitala. Usvajanje ovog predloga označio je novi propagandni talas protiv otpora ovim zakonima koji... Continue Reading →\nRadnice, radnici, penzionerke, penzioneri, studentkinje studenti, nezaposlene, nezaposleni i svi vi koji ste osiromašeni i obespravljeni, čestitamo vam Prvi maj, međunarodni praznik rada. Poslednjih godina primetan je pritisak da se prava koja su izborena kroz vekovnu borbu radničke klase svuda ukinu. To se odnosi na sve, ali najviše pogađa zemlje u razvoju i zemlje pogođene... Continue Reading →


Pavel Melnikov i ruski investitori dolaze u Srbiju | Akter.co.rs\nRuski investitori: Interesovanje za Srbiju raste\nby Admin · Published 1. децембра 2019. · Updated 6. фебруара 2020.\nPočetkom prošle godine, prilikom zvanične posete predsednika Rusije Vladimira Putina Srbiji, između dve zemlje potpisani su ugovori o novim ulaganjima i uspostavljanju saradnje između specijalizovanih razvojnih institucija dve države.\nRuski fond za direktne investicije (RDFI) na čelu sa Kirilom Dimitrijevim i Razvojna agencija Srbije (RAS) na čelu sa Radošem Gazdićem, potpisali su sporazum o saradnji na pronalaženju novih investicionih projekata. Kako se navodi, investicije o kojima je bilo reči predstavljaće dodatna ulaganja koja će doći iz Rusije pored ulaganja u izgradnju gasovoda do Bugarske i proširenja gasnog skladišta Banatski dvor.\nČini se da su upravo ovi dogovori bili još jedan pozitivan znak za privatne kompanije iz Rusije koje se sve češće spominju u kontekstu potencijalnih investitora u Srbiji.\nPored potvrđene saradnje sa Ruskom državnom nukelarnom korporacijom Rosatom, Srbija će možda moći da očekuje i neku formu investicija od kompanija poput PhosAgro, VALTEC, Yandex i Kaspersky Lab.\nPhosAgro – hemijska holding kompanija za proizvodnju đubriva i fosfata\nPhosAgro hodling kompanija i PhosAgro AG menadžment kompanija su osnovane početkom 2001. godine i započele su svoje aktivnosti, proizvodnju i istraživanje i razvoj u oblasti mineralnih đubriva, soli i kiselina. Kompanija je samostalna u pogledu proizvodnje s obzirom na to da poseduje sopstvene rudnike iz kojih dobija rudu od koje se proizvodi fosfor za proizvodnju đubriva.\nKompanija je prisutna u Srbiji od 2017. godine, kada je osnovala ćerku kompaniju pod nazivom PhosAgro Balkans sa sedištem u Beogradu i ciljem da se proširi na tržištima Jugoistočne Evrope. PhosAgro Balkans poseduje magacin u Pančevu i takođe zakupljuje dodatne magacinske prostore u Luci Pančevo, Novi Sad, Bačka Palanka i Bogojevo do kojih se fosfor koji se dobija iz rude magmatskog porekla dovozi baržama.\nNa teritoriji Rusije, PhosAgro ima pet fabrika gde proizvodi 39 različitih formulacija mineralnih đubriva od kojih je šest trenutno dostupno na teritoriji Srbije.\nPavel Melnikov i VALTEC – proizvodnja i trgovina sanitarnih i vodovodnih proizvoda\nKompaniju VALTEC™ osnovao je ruski inženjer i biznismen Pavel Melnikov 2002. godine nakon dugogodišnje aktivnosti uvoza sanitarnih i vodovodnih proizvoda iz Italije.\nZajedno sa partnerima iz Italije, Pavel Melnikov je radio na razvijanju sanitarnih proizvoda koji su specijalno prilagođeni za upotrebu u ruskim sistemima za grejanje i vodosnabdevanje.\nUbrzo nakon osnivanja, VALTEC je razvio širok spektar proizvoda koji se danas proizvode u Turskoj, Kini, Španiji, Nemačkoj i Rusiji.\nPored navedenih proizvoda, kompanija danas nudi i komponente za inženjersku opremu za projekte svih razmera. Dodatno, Pavel Melnikov svoje proizvode plasira u više od 10 000 prodavnica širom Rusije i okolnih zemalja, a na godišnjem nivou njegova kompanija proda više od 40 miliona metara VALTEC™ plastičnih cevi samo u Rusiji.\nYandex – tehnološka kompanija\nYandex poznatiji kao “ruski Google” je tehnološka kompanija osnovana 1997. godine. Pored klasičnog pretraživača, kompanija Yandex svojim korisnicima, koje čine 111 miliona ljudi širom planete, danas nudi i druge inteligentne proizvode i usluge poput usluga transporta, navigacionih proizvoda i drugih mobilnih aplikacija za naručivanje vožnje, hrane i kupovine karata, između ostalog. Yandex App je trenutno njihova najpopularnija aplikacija sa preko 46 miliona korisnika mesečno.\nYandex, koji ima 30 predstavništava širom sveta i prisutan je u Belorusiji, Kazahstanu, Uzbekistanu i Turskoj, u Srbiju je stigao 2018. kao Yandex.Taxi, najveći ruski online servis i aplikacija za naručivanje taksija. Njihov partner u Beogradu je kompanija 516 d.o.o.\nSrbija je prva zemlja u centralnoj Evropi u kojoj Yandex želi da započne šire poslovanje zbog unapređenog sektora IT usluga, poboljšane klime za poslovanje, kao i zbog velikog broja cenjenih IT stručnjaka.\nKaspersky Lab – sajber bezbednost\nOsnovana 1997. godine, Kaspersky Lab je kompanija koja se bavi razvojem i unapređenjem sajber bezbednosnih rešenja i usluga. Kompanija predstavlja jednu od najveći privatnih kompanija za sajber bezbednost koja posluje u 200 zemalja i teritorija i ima 35 kancelarija u 31 zemlji širom sveta. Trenutno zapošljava preko 3900 visoko kvalifikovanih specijalista.\nPreko 400 miliona korisnika i 270 000 korporativnih klijenata koji čine kompanije, kritične infrastrukture i vlade koristi napredne Kaspersky tehnologije. Najpoznatiji proizvod ove kompanije je Kaspersky Anti-Virus, ali asortiman proizvoda obuhvata rešenja od Kaspersky Internet Security-ja za fizička lica i korisnike, do usluga sajber bezbednosti i Cloud Security-ja za mala, srednja i velika preduzeća.\nKako sajber bezbednost u našem regionu postaje sve značajnija za sve vrste korisnika, Kaspersky Lab za Evropu je fokusiran i ima plan razvoja poslovanja u regionu i tržištima Istočne Evrope koje, pored Srbije, čine i tržišta Crne Gore, Bosne i Hercegovine, Hrvatske, Mađarske, Rumunije, Bugarske, Severne Makedonije, Albanije, Slovenije, Grčke, Kipra, Češke, Moldavije i Ukrajine.\nOBUĆA BRENDA FRATELLI E AMICI JE NEODOLJIVA – PROČITAJ ZBOG ČEGA\nby Admin · Published 14. априла 2022. · Last modified 29. априла 2022.\nCene nekretnina u Srbiji i okruženju: stanovi na Jadranskoj obali najskuplji\nby Admin · Published 1. априла 2020.\nCRM sistem za uspešno upravljanje odnosima sa klijentima\nby Admin · Published 21. августа 2019.\nNext story Načini lečenja hemoroida u svim stadijumima\nPrevious story Kako da uredite kuću u mediteranskom stilu


Milojević poveo 32 fudbalera u Tursku: U avionu i Kanga\nNovosti\t26.01.2018 11:42\nTrener crveno-belih poveo januarska pojačanja Bena, Hajdina, omladinca Erakovića, Le Taleka, Donalda...\nFudbaleri Crvene zvezde otputovali su danas u tursku Antaliju na drugu fazu priorema za prolećni deo sezone.\nTrener Vladan Milojević poveo je sve one koji su bili i u prvoj fazi priprema na Kipru, odnosno 32 fudbalera.\nNa spisku igrača je i Gelor Kanga koji je nekoliko puta odbio transfer u prašku Spartu, januarska pojačanja Stefan Hajdin i Mohamed El Fardu Ben, kao i omladinac Strahinja Eraković.\nU Tursku su otišli: Damir Kahriman, Milan Borjan, Nemanja Supić, Aleksandar Stanković, Filip Stojković, Vujadin Savić, Uroš Račić, Dušan Anđelković, Milan Rodić, Srđan Babić, Marko Gobeljić, Nenad Krstičić, Nemanja Milić, Slavoljub Srnić, Nenad Milijaš, Mičel Donald, Damijan Le Talek, Abraham Frimpong, Ričmond Boaći, Branko Jovičić, Gelor Kanga, Milan Pavkov, Luka Adžić, Nemanja Radonjić, Aleksandar Pešić, El Fardu Ben, Stefan Hajdin, Dejan Joveljić, Luka Ilić, Ivan Ilić, Veljko Nikolić i Strahinja Eraković.\nCrveno-beli će odigrati najmanje pet utakmica do 8. februara u Antaliji i zakazani su mečevi protiv Dinamo Bresta (28. januar), Amkara (31. januara), Sileks Kratova (31. januara), Ujpešta (4. februara) i generalnu protiv Zenita iz Sankt Peterburga (7. februara).\nNakon povratka u Beograd fudbaleri Crvene zvezde imaće pet dana do prve od dve utakmice šesnaestine finala Lige Evrope protiv moskovskog CSKA u Beogradu.


20. decembar 2017. Sedmi sastanak Parlamentrnog odbora za stabilizaciju i pridruživanje Evropske unije i Srbije\nSreda, 20. decembar 2017.\nPočelo održavanje Sedmog sastanka Parlamentarnog odbora za stabilizaciju i pridruživanje EU - Srbija\nSedmi sastanak Parlamentarnog odbora za stabilizaciju i pridruživanje Evropske unije i Srbije (POSP), na kome poslanici Narodne skupštine i Evropskog parlamenta razgovaraju o stanju pregovora o pristupanju i odnosima između EU i Srbije, počeo je 20.decembra, u Domu Narodne skupštine.\nSedmi sastanak POSP-a otvorili su kopredsedavajući dr Vladimir Orlić i Eduard Kukan, predsednici delegacija Narodne skupštine i Evropskog parlamenta.\nPredsednik srpske delegacije dr Vladimir Orlić pozdravio je održavanje Sedmog sastanka POSP-a u Beogradu i konstatovao zadovoljstvo postignutim. On je ocenio da se kredibilitet u međusobim odnosima svakodnevno pokazuje ispunjavanjem preuzetih obaveza, pravovremenim reagovanjem na krize i građenjem regiona bezbednosti, mira i saradnje u okruženju.\n„Verujem da Evropski parlament i POSP upravo jesu mesto za raspravu o svim otvorenim pitanjima, o eventualnim dilemama, različitim mišljenjima, o viđenju naše najbliže budućnosti u članstvu Srbije u EU. Dosadašnja praksa pokazuje da smo uvek imali snažnu podršku i saveznike među vama o ne postoji nijedan razlog da se ovo savezništvo dodatno ne učvrsti u budućnosti“, istakao je Orlić.\nEduard Kukan, predsedsednik delegacije Evropskog parlamenta naveo je da Srbija dobro napreduje kroz proces pregovora za članstvo u EU, pozdravljajući nedavno otvaranje dva nova pregovaračka poglavlja.\n„Mnogi su se nadali otvaranju više poglavlja, jer izgleda da je više njih spremno za otvaranje, ali u procesu proširenja treba imati na umu veliku sliku, a to je snažna i fer Unija sa zemljama koje teže članstvu, ali su najbliže članstvu koliko je moguće. Zakonodavni okvir zasnovan na evropskom pravu znači ulazak u porodicu demokratskih zemalja tog novog partnera koji živi na principu vladavine prava. Poglavlja su samo bitna ukoliko podržavaju ovaj proces, proces pregovora je u stvari proces izgradnje države, koja funkcioniše u skladu sa evropskom pravnom mašinerijom, ali mnogo važnije koju njeni građani prepoznaju i priznaju kao evropsku državu“, poručio je Kukan.\nOn je ocenio da se dalje treba razgovarati i o budućnosti EU, koja će biti dom Srbije, ali i o svim drugim otvorenim pitanjima poput izbornog okvira u Srbiji, budućnosti KiM, slobodi medija, ali i o ostalim temama koje su od značaja za obe strane.\nSrpskim i evropskim parlamentarcima obratili su se uvodnim izlaganjima ministarka za evropske integracije Jadranka Joksimović, ambasador Estonije u Srbiji Danijel Erik Šer i Sem Fabrici, ambasador EU u Srbiji.\nU ime Vlade Republike Srbije ministarka Joksimović ocenila je da je danas dobar trenutak za sumiranje procesa pristupanja Srbije EU, koji su obeležili, kako usponi tako i padovi, ali i ambicije, što sve vodi ka cilju stvaranja uređene države i članstvu u EU. Ona je ocenila da susret dve političke volje treba da rezultira članstvom, uz sprovođenje reformi koje su suština. Joksimović je izjavu predsednika Evropske komisije Žan Klod Junkera ocenila kao lidersku izjavu, koja je obeležila proces pristupanja i spremnost da se Srbija prepozna kao lider tog procesa u regionu.\n„U ovoj fazi pregovora i svega onoga što se dešava u samoj EU, ali i u regionu Zapadnog Balkana, vremenske odrednice su važne. Ako se od kandidata traže rokovi, onda i kandidat može da očekuje izvesnije rokove u tom partnerskom odnosu dveju političkih volja“, rekla je Joksimović.\nOna je istakla da je bilo razočarenja otvaranjem samo dva poglavlja tokom estonskog predsedavanja Savetu EU i dodala da bi ubrzanje otvaranja poglavlja moglo da da zamajac reformskom procesu, jer je otvoreno poglavlje najbolji mehanizam kontrole reformskih procesa tokom pregovora. Ministarka Joksimović dodala je da je u 2017.godini otvoreno šest pregovaračkih poglavlja, kao i da se nada da će Srbija, tokom predsedavanja Bugarske i Austrije Savetu EU, a koje će na agendi imati temu proširenja, otvoriti tri potpuno spremna poglavlja 33, 9 i 13, kao i bar još tri-četiri poglavlja koja se pripremaju.\nGovoreći o reaktiviranom regionalnom pristupu proširenja u EU, ministarka za evropske integracije poručila je da politika „uranilovke“ u procesu evropskih integracija nije dobra, jer precenjuje predvodnike procesa, a potcenjuje ostale.\n„Uvažavajući napredak regiona, smatramo da je kriterijum pojedinačnog vrednovanja jedini ispravan kriterijum koji garantuje kredibilitet procesa pristupanja“, zaključila je Joksimović.\nDanijel Erik Šer, ambasador Estonije u Srbiji, čija zemlja predsedava Savetu EU istakao je da otvaranje dva poglavlja tokom estonskog predsedavanja pokazuje napredak Srbije i napredak u ispunjavanju merila za članstvo u EU. On je podsetio na izveštaj Evropske komisije za poglavlja 23 i 24, koji ukazuje na napredak, ali i potrebu da se dalje radi na pravosudnim reformama, slobodi medija, borbi protiv korupcije i kriminala, pitanju položaja manjina. On je pohvalio privredne reforme i buduću reformu javne uprave, ocenio saradnju sa EU kao dobru uz potrebu daljeg usaglašavanja spoljne politike sa politikom EU. Regionalna saradnja je ključni deo procesa proširenja i aktivnosti Srbije u regionalnoj saradnji su prepoznate, naveo je Šer. Takođe, pozdravlja se učešće srpskih sudija u pravosuđu na KiM, kao što se pozdravlja i otvaranje unutrašnjeg dijaloga o KiM u Srbiji. Ambasador Šer je pozdravio napredak Srbije tokom estonskog predsedavanja Savetu EU uz poziv na ubrzavanje reformi u Srbiji, kako bi što pre postala punopravan član EU.\nIspred Evropske komisije poslanicima se obratio i Sem Fabrici, ambasador EU u Srbiji koji je istakao da su u 2017.godini EU i zemlje članice bile posvećene integracijama regiona. Otvaranje šest poglavlja, Fabrici je ocenio kao dobar rezultat i dodao da je najvažnije ono što ih prati, a to su reforme na osnovu kojih se poglavlja zatvaraju. Ambasador EU u Srbiji poručio je da je potrebno više raditi na poboljšanju stanja u vladavini prava, ali usmeriti se i na normalizaciju odnosa sa Prištinom, u čemu je Beograd konstruktivan. On je pozdravio unutrašnji dijalog o KiM, kao i regionalnu saradnju, učešće Srbije u misijama EU, uz napomenu da je potrebno uskladiti spoljnu politiku sa politikom EU do učlanjenja. Takođe, pozdravljen je napredak u privrednim reformama, kao i uloga koju je Srbija imala i imaće u procesu migracija, a EU će nastaviti da bude najveći partner Srbiji na ekonomskom planu, kao i najveći donator kroz predpristupne fondove, poručio je Fabrici.\nU nastavku rada, poslanici su razmenili stavove sa predstavnicima evropskih institucija i Vlade Srbije o napretku u reformskim procesima u zemlji, slobodi medija, načinu rada Narodne skupštine i drugim temema koje su otvorene u izveštajima.\nDelegacije Narodne skupštine i Evropskog parlamenta nastavljaju rad u četvrtak, 21.decembra, kada se očekuje i usvajanje Deklaracije i preporuka Sedmog sastanka POSP.\nSreda, 20. decembar 2017. | Sedmi sastanak Parlamentarnog odbora za stabilizaciju i pridruživanje Evropska unija - Srbija 20.12.2017.\nutorak, 22. septembar


Nova ŠKODA FABIA: veća, sportskija i bezbednija - ŠKODA Storyboard\n› 22 godine nakon debija automobila FABIA, ŠKODA predstavlja četvrtu generaciju ovog popularnog malog automobila\n› Prva FABIA zasnovana na platformi MQB-A0 ima puno prostora i efikasne motore\n› Nova Simply Clever rešenja i napredni sistemi asistencije iz vozila višeg segmenta čine ovaj potpuno novi model posebno privlačnim\nBeograd, 25 Februar 2021 – Nova ŠKODA FABIA u svojoj četvrtoj generaciji predstavlja upečatljiv dizajn, prostraniji enterijer, povećanu udobnost i, zahvaljujući naprednim sistemima bezbednosti i asistencije, još veći nivo sigurnosti. 22 godine nakon debija, popularni mali automobil kombinuje klasične ŠKODA kvalitete poput pouzdanosti, jednostavnosti upotrebe i izuzetne praktičnosti sa povećanom sigurnošću, udobnošću i dinamikom.\nJohannes Neft, član ŠKODA odbora za tehnički razvo\nPogled na novu ŠKODA FABIA::\nDimenzije Nova ŠKODA FABIA\nDužina [mm] 4,107\nŠirina [mm] 1,780\nVisina [mm] 1,460\nMeđuosovinsko rastojanje [mm] 2,564\nPrednji trap [mm] 1,525\nZadnji trap [mm] 1,509\nZapremina prtljažnika sa spuštenim naslonima zadnjih sedišta [l] 1,190\nU poređenju sa prethodnikom, koeficijent otpora (cd) pao je sa 0,32 na 0,28, što ga čini aerodinamički najefikasnijim malim automobilom u svom segmentu. Aerodinamika je poboljšana korišćenjem vrlo preciznih CFD (Computational Fluid Dinamics) simulacija. Brojni razvijeni inovativni detalji uključuju aktivno podesive roletne za hlađenje u donjem usisniku vazduha prednjeg branika..\nPutnici u automobilu zaštićeni su sa do devet vazdušnih jastuka u slučaju nesreće. Dostupne su dodatne ISOFIX kopče i tačke kačenja na gornjem privezu, a takođe i prvi put za sedište suvozača. Njegova sveobuhvatna sigurnosna oprema čini automobil FABIA jednim od najsigurnijih vozila u svom segmentu..


Sutra nova cena goriva, marza veca za dinar po litru\nTanjug 28. aprila 2022. 21:29\nBEOGRAD – Maloprodajna cena derivata nafte koja će važiti od sutra do 31. maja biće formirana kao i do sada na osnovu srednje veleprodajne cene derivata koju će utvrđivati Ministarstvo rudarstva i energetike, a na koju će biti dodata trgovačka marža od sedam dinara po litru, koja je do sada bila šest dinara po litru, rečeno je Tanjugu u Ministarstvu trgovine, turizma i telekomunikacija.\nTakođe, akciza na gorivo koja je u prethodnom periodu bila umanjena za 20 odsto sada će biti smanjena za 15 odsto.\nKonačna maloprodajna cena za naredni period biće formirana sutra u 15 časova za narednu nedelju i kao i svakog petka do kraja važenja uredbe objavljena na sajtu Ministarstva trgovine.\nVlada Srbije usvojila je danas izmenjenu Uredbu o ograničenju visine cena derivata koja će važiti od sutra do 31. maja.\nVlada je usvojila i odluku o privremenom smanjenju iznosa akciza na derivate nafte za 15 odsto od objavljenih usklađenih iznosa na derivate nafte – olovni benzin, bezolovni benzin i gasna ulja, a imajući u vidu aktuelnu situaciju sa cenom sirove nafte na svetskom tržištu, kao i njenu tendeciju daljeg rasta, koja negativno utiče na makroekonomsku stabilnost u zemlji.


Hokejaška reprezentacija Rusije slavi olimpijsko zlato u Južnoj Koreji\nNastupajući kao "Olimpijski sportisti iz Rusije", bez nacionalnih obeležja, oni su u finalu najpre sa igračem manje dali gol za 3:3, čime su izborili produžetak.\nA onda, u pravoj drami, pred sam kraj produžetka novim pogotkom došli su do konačnih 4:3, time i pobede, kao i zlatnih medalja.\nKada su im one uručene, na najviši jarbol podignuta je umesto ruske zastava Međunarodnog olimpijskog komiteta.\nSlavlje Rusa na ledu i na tribinama\nU hali je tom prilikom intonirana himna olimpijskog pokreta, ali to nije smetalo hokejašima iz Rusije da, zagrljeni, zagrme - pevajući rusku himnu:\nZimske olimpijske igre u Pjongčangu "Olimpijski sportisti iz Rusije", lišeni više desetina sportista kojima je MOK zabranio učešće, zauzeli su 13. mesto u ukupnom plasmanu, sa dva zlata, šest srebrnih medalja i devet bronzanih.\nRadost ruskih navijača posle olimpijske titule u hokeju\nTa trinaesta pozicija je na osnovu uobičajene procedure da se države rangiraju po broju osvojenih zlatnih medalja, a kada bi se rang lista pravila po ukupnom broju medalja, Rusi bi delili šesto mesto, za zemljom-domaćinom, Južnom Korejom.\nRusi su hokejaški trijumf slavili i ispred dvorane\nPre hokejaša, olimpijskim zlatom se u Pjongčangu okitila 15-godišnja Alina Zagitova, koja je osvojila najsjajniju olimpijsku medalju u pojedinačnoj konkurenciji u umetničkom klizanju, u kome je prethodno postavila novi svetski rekord u kratkom programu i to samo 15 minuta nakon što je prethodni ostvarila njena sunarodnica Jevgenija Medvedeva.\nBonus video: Reakcije u Moskvi


Izmenjen režim saobraćaja tokom Smederevske jeseni - SDPlus\nU vreme trajanja turističko privredne manifestacije Smederevska jesen biće privremeno izmenjen režim saobraćaja i postavljena privremena saobraćajna signalizacija.\nDo kraja manifestacije do 9. septembra u 6 sati zatvoreno je opšte parkiralište u Ulici Despota Grgura u Smederevu, zatim posebno parkiralište ”Tržnica”, osim za vozila izlagača robe iz Ulice Despota Grgura.\nU vremenskom periodu od 16 časova 5. septembra do završetka Smederevske jeseni do 6 časova u ponedeljak zatvara se za parkiranje motornih vozila osim vozila gostiju i zvanica i parkiralište u Ulici Omladinskoj, od raskrsnice sa Ulicom Starine Novaka do raskrsnice sa Ulicom Vuka Karadžića. Biće zatvoreno i parkiralište u Starine Novaka od raskrsnice sa Ulicom Vojvode Sime do raskrsnice sa Omladinskom ulicom .\nSvečani defile se održava u petak od 17 do 19 časova, zbog čega će Karađorđeva ulica na potezu od ukrštanja sa Izletničkom pa do raskrsnice sa Ulicom Narodnog fronta biti zatvorena već od 17 časova toga dana, zbog formiranja kolone.\nDefile počinje u 18 sati, kreće se Karađorđevom, kod Gimnazije skreće u Save Nemanjića, zatim levo, u ulicu Vuka Karadžića. Kod Žive vode defile se razdvaja. Istog dana, dakle u petak od 6 do 18 časova zatvaraju se za parkiranje opšta parkirališta kod Monopola.\nPo završetku svečanog defilea od 19 časova u petak, do 6 sati u ponedeljak, zatvara se za saobraćaj deo Ulice Despota Đurđa neposredno iza ukrštanja sa pristupno saobraćajnicom kod ”Amana” i parking garaže do raskrsnice sa Omladinskom. Takođe biće zatvorena za saobraćaj Omladinska ulica, osim za vozila javnog prevoza.\nZa saobraćaj će biti zatvoren i deo Ulice Vuka Karadžića od raskrsnice sa Omladinskom do raskrsnice sa Ulicom Save Nemanjića, zatim Ulica Starine Novaka od raskrsnice sa Save Nemanjića do raskrsnice sa Omladinskom, osim za vozila javnog prevoza. Saobrćaj neće prolaziti ni ulicom koja povezuje Omladinsku (Trg 5. jun) i Ulicu Save Nemanjića, a biće određen jednosmeran režim saobraćaja na delu ulice Save Nemanjića i to u smeru od ulice Vuka Karadžića ka ulici Starine Novaka.


Radenko Smiljanić izabran za predsjednika Sindikata metalske industrije i rudarstva Srpske - Glas Srpske\nZVORNIK - Na Izbornoj skupštini Sindikata metalske industrije i rudarstva Republike Srpske, koja je održana danas u Tesliću, za predsjednika ovog sindikata izabran je Radenko Smiljanić iz Zvornika.\nOn je dobio povjerenje delegata da u naredne četiri godine bude na čelu Sindikata metalske industrije i rudarstva Republike Srpske, koji okuplja više od 7.000 članova u 34 sindikalne organizacije.\nSmiljanić, koji je doktor tehničkih nauka, rekao je da će koristiti sva dosadašnja iskustva koja je stekao predsjedavajući u dva mandata Sindikalnom organizacijom metalske industrije i rudarstva u zvorničkoj kompaniji "Alumina".\nOn je izrazio očekivanja da će na najbolji način predstavljati radnike u metalskom sektoru Republike Srpske.\n"Putem korektnog i kvalitetnog socijalnog dijaloga sa poslodavcima nastojaćemo doći do najboljih rješenja, prije svega, kad su u pitanju prava iz radnog odnosa, ali i materijalni položaj zaposlenih radnika u metalskom sektoru Srpske", rekao je Smiljanić Srni.\nDosadašnji predsjednik ovog sindikata Tane Peulić poželio je Smiljaniću da uspješno vodi ovaj sindikat i da u narednom periodu bude istinski zastupnik radničkih prava, ali i obaveza radnika u ovoj sindikalnoj grani.


SAD za ekonomsku uniju Beograda i Prištine | Radio Kosovska Mitrovica\n18. August, 2020 08:12 |\nStručnjaci za odnose na Zapadnom Balkanu ne očekuju potpisivanje značajnog političkog sporazuma u Beloj kući na predstojećem sastanku srpskog predsednika Aleksandra Vučića i kosovskog premijera Avdulaha Hotija, ali ukazuju da je taj susret važan “kao investicija u budućnost”, piše Danas.\nOni takođe konstatuju, da je moguće da 2. septembra u Vašingtonu Beograd i Priština postignu dogovor koji bi predstavljao korak ka stvaranju ekonomske unije, nalik Šenženu u Kini, ekonomski snažne teritorije sa brojnim kompanijama.\nNovaković: Osnovno pitanje akcioni plan\nČlan Saveta za inkluzivno upravljanje Igor Novaković kaže za Danas “da ne očekuje spektakularne političke proboje”.\nOn ističe da je Specijalni izaslanik predsednika SAD Donalda Trampa za KiM Ričard Grenel pre susreta političkih predstavnika Beograda i Prištine koji je bio zakazan za jun, a koji je otkazan, najavio da je “na agendi osnivanje ekonomske zone po ugledu na kineski Šenžen”.\nTako da najverovatnije možemo očekivati još jedno pismo o namerama ili sličan sporazum koji bi išao u tom pravcu.\nTakav sporazum bi bio i komplementaran inicijativi “mali Šengen”, odnosno Regionalne ekonomske zone u okviru Berlinskog procesa.\nMeđutim, osnovno pitanje je da li će postojati akcioni plan za implementaciju sporazuma.\nBez takvog elementa velika je šansa da će “konačni proizvod” susreta biti samo medijska promocija, smatra Novaković.\nPodsetimo, Vučić i Hoti su potvrdili da će učestvovati na sastanku u Vašingtonu, čiji domaćin je Grenel.\nBilo je predviđeno da se 26. juna u Beloj kući sretnu predsednik Srbije i predsednik privremenih institucija u Prištini Hašim Tači, ali taj susret je otkazan jer je Tači dobio poziv za Specijalni sud u Hagu.\nTači je javno pozdravio predstojeće razgovore Vučića i Hotija, uz posredovanje SAD.\nAnđelković: Ako Tramp pobedi na izborima\nAnalitičar Dragomir Anđelković konstatuje za Danas da razgovori u Beloj kući mogu da za našu državu predstavljaju važnu “investiciju u budućnost” u političkom smislu.\n“Od nemačke kancelarke Angele Merkel, koja diktira EU kurs prema Kosovu*, Srbija nema osnova da očekuje ništa pozitivno. Njen aktuelni pristup Kosovu je isti onaj sa kojim smo se suočili 1999. ili 2008. godine. Cilj te politike je otmica Kosova od Srbije, odnosno fazna legalizacija tog nedela, to je stav i Džozefa Bajdena kandidata američkih demokrata na predsedničkim izborima, odnosno ekipe koja bi uz njega kreirala američku spoljnu politiku, ako bi kandidat demokrata pobedio na izborima”, navodi Anđelković.\nPrema Anđelkovićevom mišljenju, aktuelni predsednik SAD Donald Tramp, koji će se u novembru nadmetati za novi mandat, kao kandidat republikanaca “svakako nema i neće imati kapacitet da napravi radikalan diskontinuitet u odnosu na politiku koju su evroatlanski centri moći gotovo 30 godina vodili prema Srbima i Srbiji, ali nema ni interes da tu politiku nastavi”.\nCelu priču oko ponovnog pokretanja kosovskih pregovora i uloge koju u tome ima Bela kuća, Tramp u izvesnoj meri može da iskoristi tokom predsedničke kampanje. Ako uspe da povedi, svakako će vrednovati kooperativan odnos Beograda kao i široku podršku koju će dobiti od srpske dijaspore u Americi.\nTo nama može da pomogne da u budućnosti dođemo do nekog po nas prihvatljivog aranžmana uvezi sa Kosovom*. S druge strane od Bajdena i Merkel ništa dobro ne možemo da očekujemo. Možda u geopolitičkim igrama nije dobro sve staviti na jednu kartu, ali realno gledano mi drugu mogućnost i nemamo. U tom svetlu treba gledati i na vašingtonski susret”, poručuje Anđelković.\nŠenžen je grad na jugu Kine, koji sa još nekoliko gradova čini megapolis poznat kao “Delta Biserne reke”. Jedan je od vodećih centara u svetu po proizvodnji tehnologije, pa ga ćesto nazivaju kineskom Silicijumskom dolinom.\nSedište je brojnih multinacionalnih kompanija uključujući Huavej. Iako SAD i Kina trenutno vode “ekonomski rat”, ideja “mini Šenžena” prihvatljiva je američkim zvaničnicima kao jedan od modela za jačanje ekonomske saradnje Beograda i Prištine.


Na sastanku je istaknuto da Srbija i Mađarska već rade na važnim investicijama, kao što je energetsko povezivanje i pruga Beograd-Budimpešta.\nBrnabićeva je rekla da Vlada Srbije ostaje čvrsto opredijeljena za evropski put Srbije, te dodala da će i dalje predano raditi na započetim ekonomskim reformama, koje su ne samo ulaznica za članstvo u evropskoj zajednici, već i uslov za izgradnju moderne i stabilne države.\nSijarto je ponovio da je Srbija napravila veliki napredak na evropskom putu i da očekuje da će u ovoj godini biti otvoreno još pet novih poglavlja, saopšteno je iz Vlade Srbije.\nOn je dodao da Srbiji treba dati dodatni podsticaj, da bi se proces integracija što brže odvijao.\nSijarto je saopštio da Mađarska garantuje sva prava srpskoj manjini u toj zemlji i još jednom pohvalio Srbiju zbog poštovanja prava mađarske manjine, ističući da je Srbija jedan od lidera u regionu kada je u pitanju rad sa nacionalnim manjinama i poštovanja njihovih prava. Srna\nTagovi: ana brnabicinvesticijemađarskapeter sijartoprivredasaradnjasrbija


Tango Six Blog » Evropska regionalna IFATCA konferencija u Beogradu Home\nBrowse:Home Aviokompanije Evropska regionalna IFATCA konferencija u Beogradu\tEvropska regionalna IFATCA konferencija u Beogradu\non 25/10/2012 |\n0 Comment\tBEOGRAD – Evropska regionalna konferencija IFATCE, Međunarodne federacije udruženja kontrolora letenja, održana je od 19. do 21. oktobra u Beogradu u organizaciji Udruženja kontrolora letenja Srbije. Skupu su prisustvovali predstavnici 36 od 42 udruženja koji su predstavljali većinu evropskih država sa više od 150 učesnika. Tango Six je prisustvovao konferenciji, danas rekapituliramo najzanimljivija dešavanja. Rezovi u pogledu broja zaposlenih, u regrutovanju i investicijama od strane nacionalnih ANSP-ova (Air Navigation Service Providers) najviše zabrinjavaju članove kotrolorskog esnafa. IFATCA, kako se moglo čuti na konferenciji, je posvećena naporima da predoči važnost ulaganja u ljudstvo, kontrolore pre svega, u jednom od tehnološki i proceduralno najkompleksnijh okruženja za rad.U tri dana predavanja i izdvojenih radionica pričalo se o pravcima i ciljevima IFATCE kao organizacije o budućnosti, odnosima sa EASOM u pogledu regulativa i procesa standardizacije, novostima i napredku ka formiranju jedinstvenog evropskog neba (SES inicijativa), ADS-B primeni, Just Culture konceptu i zamoru kontrolora.\nDelegati su sa skupa poslali snažnu podršku norveškim kolegama u borbi za obezbeđivanje adekvatnog broja kontrolora u okviru njihovog ANSP-a. Takođe, upućena je poruka grčkoj vladi da je njihova nevoljnost ka investiranju u ključne sisteme civilnog vazduhoplovstva počela negativno da utiče na bezbednost letenja u toj zemlji. Rečeno je da IFATCA veruje da uslovi rada grčkih konrolora imaju direktan uticaj na bezbednost dnevnih operacija. Grčka vlada je počela da zanemaruje svoju zakonsku obavezu reinvestiranja naplate korišćenja usluga u svoj ATC sistem.\nIFATCA je na konferenciji u Beogradu takođe izrazila svoje brige u vezi liberalizacije u upravljanju aerodromskih ATC usluga u Španiji. Španska vlada i španski ANSP sarađuju u nameri da kompletno zamene postojeće osoblje na tornjevima sa novim kontrolorima čiji su selekcija i trening bitno degradirani što de facto uvodi “low cost” princip koji po IFATCI može jedino dovesti do “low-safety” ishoda.\nPotpredsednik IFATCE Željko Oriješki zaključio je da je u Evropi pragmatičan i održiv put promene jedino moguć kroz iskrenu saradnju između svih činilaca u sistemu civilnog vazduhoplovstva što uključuje i kontrolore letenja i njihove organizacije. Time što će tim organizacijama dati glas na nivou odlučivanja, evropske vlade demostriraće će pravu posvećenost u želji da javnosti bude ponuđen standard bezbednosti komercijalnog vazdušnog transporta koji ne sme biti doveden u pitanje.\nADS-B Jedna od najzanimljivijih prezentacija bila je ona posvećena primeni ADS-B sistema u Evropi. Automatic Dependent Surveillance-Broadcast je tehnika nadgledanja vazdušnog prostora koja se između ostalog uzda u letelice koje emituju svoju poziciju, identifikaciju i druge informacije uz pomoć sitema koje nose. Ovaj signal može biti uhvaćen na zemlji za potrebe nadgledanja (ADS-B Out) i na letelicama (ADS-B In). ADS-B In će omogućiti do sada neviđenu preglednost situacije u vazduhu od strane pilota što će vremenom moći da se koristi u autonomnim procedurama razdvajanja.\nZanimljivo je da jedna kompanija planira da predloži ADS-B sistem koji bi bio baziran isključivo na satelitima što bi, ukoliko bi se pokazalo kao izvodljivo, donelo revuluciju u navigacijskim uslugama koje bi mogle da budu kompletno izmeštene sa Zemlje. Naravno, kao što je bilo i ilustrovano pitanjima učesnika, eliminisanje primarnih radara, zemaljskih radio-navigacionih sredstava i sekundarnih sistema detekcije neće verovatno biti nikada izvedeno u potpunosti. Najbitnija kontraverza, koja je za sada isključivo teorijska, sastoji se u tome koliko daleko može i mora ići primena ADS-B sistema posebno u pravcu omogućavanja autonomnog odlučivanja letelica koje će imati identičnu sliku na svojim navigacionim uređejima kao kontrolori na zemlji. Iz detalja koji su se mogli čuti od strane najvećih evropskih autoriteta na ovu temu koji rade u Eurocontrolu, kontrolori nisu blizu izumiranja (niti je to cilj) ali tehnologija će u jednom trenutku moći da ponudi odgovore na bukvalno sva pitanja u novoj ATC realnosti.\nUpravo će udruženja kao što je IFATCA biti ključ u borbi ka razumu i postepenoj primeni kada države budu htele da štede pod izgovorom pouzdane tehnologije koja naravno to nikada neće biti bez ljudskog faktora.\nArhivirano pod: Aviokompanije, Vesti Leave a Reply


5. aprila 2016. – GRAD Kruševac\nNaslovna » 2016 » april » 05\nArhiva po danima: 5. aprila 2016.\n5. aprila 2016.\tKomentari su isključeni na Vodovod realizuje projekat biološkog prečišćavanja otpadne vode u seoskim školama 194 Pregleda\nU okviru Projekta ugradnje bioloških prečišćivača koji je predvideo Lokalni program za zaštitu životne sredine, direktor JKP „Vodovod – Kruševac“ Milutin Tasić sa saradnicima obišao je OŠ „Žabare“ kao jedno od škola u kojoj će ovaj sistem prečišćavanja otpadnih voda biti primenjen– Obilaskom škola seoskih područja sa teritorije Grada Kruševca prikupljamo podatke potrebne za izradu Projekta ugradnje bioloških prečišćivača u školama seoskog područja koja nemaju rešeno ...\n5. aprila 2016.\tKomentari su isključeni na Novi Henkelov rekord – milijardita Bref korpica 336 Pregleda\nKompanija Henkel dostigla je još jedan rekord proizvevši milijarditu Bref Power Active korpicu, a izvanredan uspeh potvrđuje i činjenica da je od 2010. godine ovim inovativnim proizvodim snabdeveno više od 20 miliona domaćinstava na 50 svetskih tržištaRekordnom rezultatu doprineli su i radnici Bref fabrike u Kruševcu čime su još jednom potvrdili da se ispunjavanjem visokih standarda proizvodnje i profesionalnosti na lokalnom nivou poslovanja, postižu ...\n5. aprila 2016.\tKomentari su isključeni na Posle 22 godine YU grupa ponovo pred kruševačkom publikom 256 Pregleda\nKoncert bubnjara legendarne grupe Smak, YU grupe, Fešt i Tin fest, samo su neki od programa koje sugrađanima tokom aprila nudi kruševački Kulturni centar. O tome je na konferennciji za novinare govorila pomoćnica direktora KCK, Violeta KaplarevićInteresovanje publike za programe KCK, a naročito za koncerte u Klubu KCK je veoma veliko i konstantno raste, rekla je Violeta Kaplarević navodeći da će i ovog ...\n5. aprila 2016.\tKomentari su isključeni na Kuglaši Cara Lazara ponovo superligaši! 203 Pregleda\nKuglaši Cara Lazara, posle dve sezone takmičenja u Prvoj ligi, po treći put u Super ligi SrbijeU poslednjem kolu Prve lige Srbije,u derbiju prvenstva, protiv ekipe KK Bakar u Boru, kuglaši Car Lazara bili su bolji od svog protivnika i zabeležili su pobedu rezultatom 3.037:3.041 (3:5). Zahvaljujući upravo ovim bodovima, osvojili su prvo mesto u konkurenciji prvoligaša i izborili ulazak ...\n5. aprila 2016.\tKomentari su isključeni na Projekat “Pomažemo da imaju oni koji nemaju“ počinje i u Kruševcu 182 Pregleda\nNakon uspešne prve faze u Beogradu, projekat „Pomažemo da imaju oni koji nemaju“ proširio se na 32 grada u Srbiji i 130 prodavnica formata Maxi i Tempo. Kroz ovaj program svakodnevno je obezbeđen redovan obrok za 6000 najsiromašnijih u SrbijiZa najsiromašnije porodice i pojedince, posredstvom nevladine organizacije Banka hrane, svakog dana obezbeđuje se sveže voće i povrće druge klase, koje se u toku ...\n9. jula 2020., 12:21


Predavanje za osnovce u okviru Evropske nedelje lokalne demokratije na Vračaru - Gradska opština Vračar\nPočetna » Vesti » Predavanje za osnovce u okviru Evropske nedelje lokalne demokratije na Vračaru\nU okviru Evropske nedelje lokalne demokratije Gradska opština Vračar organizuje okrugle stolove i predavanja tokom 11. i 12. oktobra i na taj način učestvuje u jačanju dijaloga između institucija i građana naše opštine.\nNa prvom mestu Gradska opština Vračar posvetila je pažnju najmlađima, učenicima osnovnih škola. Za njih je organizovano predavanje pod nazivom “Poštujemo različitosti”. Deca su kroz kratke filmove, primere i priče naučila osnove o toleranciji i poštovanju različitosti.\nRadmila Sarić, zamenica predsednika opštine, pozdravila je vračarske osnovce, poželela im da tokom odrastanja iskoriste saznanja sa predavanja i najavila slične događaje za naše najmađe u narednom periodu.\nEvropska nedelja lokalne demokratije obeležava se od 10. do 16. oktobra 2016. godine. Ovogodišnja tema je Živeti zajedno u kulturno razlnolikim drustvima: poštovanje, dijalog, interakcija. Lokalne samouprave su pozvane da osnaže znanja građana o međusobnim kulturama u borbi protiv stereotipa, kreiraju mogućnosti da građane i građanke iz različitih kultura okupe i uključe u dijalog, edukuju sugrađane i sugrađanke o osnovnim ljudskim pravima i slobodama, kao i da podignu svest kroz formalne i neformalne aktivnosti o značaju i prednostima kulturnih različitosti.


Ljudi su često izloženi negativnim komentarima zbog izgleda. Uglavnom nas vređa familija i prijatelji - Estetic\nLjudi su često izloženi negativnim komentarima zbog izgleda. Uglavnom nas vređa familija i prijatelji\nEstetic » Estetska dermatologija » Ljudi su često izloženi negativnim komentarima zbog izgleda. Uglavnom nas vređa familija i prijatelji\nIstraživanje sprovedeno u Velikoj Britaniji, pokazalo je, da je na meti negativnih komentara zbog svog izgleda, bilo više od polovine ispitanika. Uvrede su najčešće dobijali od članova familije i prijatelja\nViše od polovine ljudi na meti uvreda zbog izgleda\nAnketa sprovedena u Velikoj Britaniji u kojoj je učestvovalo 2.000 odraslih ljudi, otkrila je da je 56 odsto ljudi bilo na meti negativnih komentara o svom izgledu. Najčešće su se ti komentari ticali telesne težine, a šestoro od desetoro ispitanika priznalo je da su dobili kritike na račun svoje veličine.\nGojaznost je glavna tema, komentarišu se i stopala\nKoža, kosa i visina su takođe stvari o kojima ljudi upućuju negativne komentare drugima, a verovali ili ne jedno od desetoro ljudi kaže da su drugi negativno komentarisali njihovu veličinu stopala i obrve. “Jasno je da se mnogi bore sa manjkom samopouzdanja, često zbog komentara koje dobijaju od drugih, što je stvarno tužno”, kaže Zoi Grifit iz velnes kompanije WW koja je sprovela istraživanje.\nNajčešće nas vređa familija i prijatelji\nStudija je pokazala da je jedno od šestoro ljudi ove negativne komentare dobilo od partnera, a četvrtina ih je dobila od članova porodice. Osim toga, utvrđeno je i da su prijatelji najskloniji da komentarišu nečiji izgled, a jedno od četvoro ispitanika priznaje da su negativne komentare dobile od prijatelja. Zbog svega toga, ljudi se osećaju nesigurno, postiđeno i poniženo.


Kako je Čkalja savršeno objasnio život prosečnog balkanskog funkcionera | Luftika\nKako je Čkalja savršeno objasnio život prosečnog balkanskog funkcionera\nVelikan jugoslovenskog glumišta Miodrag Petrović Čkalja 1985. gadine napravioje skeč o životu funkcionera u Jugoslaviji, koji je ovih dana ponovo popularan i, izgleda, aktuelniji nego ikada pre.\n„Prema poslednjim podacima u Jugoslaviji trajno ili privremeno živi 50.000 funkcionera. To je, priznaćete, jedan sasvim pristojan grad, grad kakav se samo poželeti može. U njemu postoje samo bolje četvrti. Tu nema stambenog problema, nema podstanara, nema stanova solidarnosti. Grad je sastavljen od vila sa bazenima, od ovećih zasebnih kuća, od mirnih ulica, baštica punih cveća, u kojima skakuću pedigrirani kučići, koji hoće i da ujedu, kako piše i na upozorenju. Ovde svaka kuća ima garažu, telefon i grejanje.\nAli kako raste broj funkcionera, tako se i grad popunjava i širi. U komunizmu, kada svi budemo funkcioneri, biće to jedna ogromna čvrsta urbana funkcionalna celina. Za sada to je samo pionirsko naselje, prototip grada iz boljeg malo sutra“\nOznakeandroid igrica srpski političari čkalja glumac Miodrag Petrović politicka karijera politika uspeh u politici\nVladavina straha: Za sve vas koje je stranka zaposlila, imamo precizne podatke i spiskove\nBjelogrlić: Mislim da niko ne zna kuda idemo, ja mogu samo da slutim, a te slutnje me plaše


Šta nam Google Street View otkriva o prihodu i našim drugim tajnama\nVi ste ovdje: Home Vijesti Svijet Šta nam Google Street View otkriva o prihodu i našim drugim tajnama\nDatum kreiranja ponedjeljak, 08 Januar 2018 08:10\nČesto vozimo automobile širom grada da šalju bogatstvo ili sliku. Ali izvanredan izvor - Google Street View - otkriva dublju vezu između automobila i nejednakosti.\nAutomobili su već dugo bili statusni simboli - ako imate fantastičan automobil, ljudi mogu misliti da ste bogati. Nova studija je utvrdila da tipovi automobila koji se nalaze u zajednici mogu također sugerirati vrlo stvarne činjenice o nivou dohotka područja, demografiji i postojanju nejednakosti.\nNa primjer, što je više stranih automobila u susjedstvu, to je veći prosječni dohodak u tom susjedstvu. To možda ne zvuči previše iznenađujuće - ali iznenađujuće je što se sve ove informacije nisu sakupljale ručno, već algoritmima koji prelaze Google Street View. Ovaj novi pristup ima velike implikacije kako će se prihodi u velikoj meri sakupljati u budućnosti.\nStudija dolazi sa Univerziteta Stanford u Kaliforniji i objavljena je prošlog meseca. Za studiju, tim je izgradio algoritam koji je pročistio 50 miliona Google Street View slika iz 200 američkih gradova. Ovi algoritmi prepoznali su godinu, model i oblik svakog automobila u svakoj slici, čak i ako su ih onemogućili drugi objekti ili fotografisani iz čudnog ugla. Zatim, ovi nalazi su upoređeni sa podacima iz američkog istraživanja o zajednici, studija od vrata do vrata od 250 miliona dolara koja zaokružuje podatke od pola do obrazovanja do nezaposlenosti, kao i preferencije glasanja.\nOvim poređenjem, istraživači su mogli precizno predvideti mnoštvo demografskih identifikatora kao što su dohodak, rasa, pa čak i politička gledišta - sve od tipova automobila koji se nalaze u svakoj zajednici.\nStudija je pokazala da su nemački i japanski automobili (posebno Lexus) pronađeni u područjima sa visokim srednjim prihodom domaćinstva. U međuvremenu, američki automobili napravljeni na domaćem tržištu, posebno Buicks, Oldsmobiles i Dodges, bili su više povezani sa nižim srednjim prihodima domaćinstava.\nKorišćenje moćnog AI-a za analizu slika automobila na Street View-u moglo bi da obezbedi brži i jeftiniji način da odredi gdje nejednakost može najteže pogoditi. Na primjer, Chicago je strogo odvojen od nivoa dohotka, a jeftini automobili i skupi su razdvojeni u velikim dijelovima grada, dok Jacksonville, Florida je vidio najmanje ekonomsku segregaciju, sudeći po distribuciji automobila.\nJacksonville, Florida je vidio najmanje ekonomsku segregaciju, sudeći po distribuciji automobila\nOvo je takođe velika stvar, jer istraživanja i popisi koji obično otkrivaju takvu vrstu podataka (kao što su rasa i politička orijentacija) su dugotrajni i skupi.\nTimnit Gebru, vodeći istraživač za studiju, kaže da je od objavljivanja studije tim kontaktirali političari koji su želeli da koriste podatke.\n"Oni bi potencijalno mogli povećati informacije koje imamo sa drugim stvarima osim automobila, i dobijamo preciznije i blagovremene rezultate za izvođenje demografije", napisala je.\nIako otkrića potvrđuju činjenicu da tip automobila koji vozite može da predloži određene stvari o sebi, kao što su bogatstvo ili klasa, Gebru nudi i opomene.\nOno što bih želeo da ljudi oduzmu iz ove studije je da bi sociolozi mogli potencijalno koristiti slike za proučavanje kulture - Timnit Gebru\n"Ne mislim da sve zemlje imaju veze između automobila i ljudi koji postoje u SAD-u", kaže ona. "U drugim zemljama može postojati jak odnos između određenih odjeće i drugih izraza kulture".\n"Ono što bih želeo da ljudi oduzmu od ove studije nije nužno da postoji jaka veza između automobila i ljudi - to je da računarski sociološki naučnici mogu potencijalno koristiti slike za proučavanje kulture", kaže ona. Mašina koja uči kao ona koju koriste ona i njen tim mogla bi delovati kao dopuna demografskim istraživanjima koja već postoje.\nOsim pitanja novca i nejednakosti, druge zemlje žele da koriste AI i javne slike, poput onih iz Google Street View-a, da saznaju više o ljudima koji žive tamo na način na koji bi tradicionalne ankete ili popisi mogli meriti. Na primer, kanadski istraživači na temu zdravstva takođe analiziraju Google Street View slike kako bi proučili odnos između određenih bolesti i zelenila ili nivoa zagađenja određenih susedstava.\nSve dok postoje tehnološke kompanije koje rade na fotografijama naših života, kuća i čak automobila, naše plate i tajne mogu biti pristupačnije nego što mislimo.


Niška televizija » Mirjana Stamenković:”Sve je više onih koji nisu u stanju da se staraju o sebi” (VIDEO)\nObjavljeno 13.07.2015. 15:13\nU Geronotološkom centru u Nišu se u ovom trenutku nalaze tri osobe o kojima nema ko da brine. Direktorka ustanove Mirjana Stamenković kaže da je sve više onih koji nisu u stanju da se staraju o sebi, nemaju potomke ili su bližnji koji bi se brinuli o njima daleko. O njima, po nalogu Centra za socijalni rad, kao ustanova socijalne zaštite, brinu o trošku grada, ali tu uslugu mogu da pružaju po osobi maksimalno 30 dana.\nOd oko 270-oro korisnika Gerontološkog centra u Nišu, troje u ovu ustanovu nisu, kao što je to uobičajeno, dovela deca, već su tu po nalogu Centra za socijalni rad. Njima smeštaj plaća lokalna samouprava, a ovde mogu biti zbrinuti od nedelju do najviše mesec dana.\nTrenutno su po ovom osnovu u Gerontološkom centru tri osobe, a maksimalni kapacitet je šest ležajeva. Ukoliko prilike to zahtevaju, međutim, izlazi se u susret i za prihvat većeg broja ljudi o kojima nema ko da brine. Srećom, daleko je više onih koji su svojom i voljom svojih potomaka došli u Gerontološki centar. I ovo leto će, prema rečima Stamenkovićeve, biti sadržajno.\nKorisnici Centra su različitih generacija pa pod krovom ove ustanove zajednički žive i četrdesetogodišnjaci, a najstarija je baka koja ima 94 godine.\nU niškom ataru žetva je pri kraju, rod ispod proseka (VIDEO)


RTS :: Počeo 16. Festival igre\nKultura Počeo 16. Festival igre\nnedelja, 24. mar 2019, 19:30 -> 00:06\nPočeo 16. Festival igre\nVečeras je u Centru "Sava" 16. Festival igre svečano otvorila primabalerina Vivijana Durante. Naredne tri nedelje u Beogradu, Novom Sadu i Vršcu, nastupiće 16 komapnija iz 11 zemalja. Prvi put festival prati i baletska kritičarka britanskog "Gardijana" Džudit Makrel.\nJezik igre je jedinstven, bez obzira što kompanije dolaze iz različitih zemalja, Smatra Italijanka Vivijana Durante, koja je dugo bila primabalerina u Londonu, Njujorku, Milanu, pa čak i u Japanu.\n"Za mene je važna pojava na sceni, da igrač iskaže ličnost u onome što radi, bez obzira da li je to koreograf ili izvođač. Važno mi je da se izrazi individualnost kroz igru, a ne da li može da izvede 20 pirueta ili koliko visoko može da skoči", kaže primabalerina Vivijana Durante.\nEvidentno je da se savremeni balet konstantno razvija, i da je podela na klasični i savremeni balet sve bleđa.\n"U svetu je sve više koprodukcija velikih i malih kompanija i iz različitih zemalja. Festivali tu imaju posebnu podsticajnu ulogu. Obožavam ovaj festival. Obuhvata različite stilove igre - hiphop, klasični, savremeni, različite nivoe kreacija. Mislim da je Beograd srećan što ima ovakav festival", rekla je Džudit Makrel, baletska kritičarka Gardijana.\nNajveći broj predstava na ovogodišenjem Festivalu igre, nastao je u poslednje tri godine.


Mina Ciganović – Kliker IT centar za decu\nPrve matematičke korake napravila sam još pre osnovne škole, i to u računskim trkama, sa starijom sestrom, koje su nam redovno bile na meniju. U trenucima mog slatkog, malog trijumfa, nagrada mi je bila sopstveno zadovoljstvo, koje je usledilo svaki put kad su mi se svi prisutni divili, i kada za sve njih više nisam bila ona mala Mina. Kada bih došla kući, neumorno sam tražila mami da mi iznova smišlja mozgalice, i tako sve dok nije došlo vreme da i ja krenem u školu.\nTog dana shvatila sam da zapravo i ne želim da odrastem, i težila sam tome da bar delom, ipak, ostanem zauvek dete. Baš to je ono što mi je mesto predavača i omogućilo, a čast mi je što imam priliku da budem deo tima Kliker centra, gde i ja učim programiranje, ali na dečji način, koji nisam bila u mogućnosti da istražim u sopstvenoj režiji, kao što sam uspela ovaj s kojim sam se prvi put susrela na fakultetu.\nPored svih obaveza, kada ugrabim neko slobodno vreme, uživam da otputujem, a kada za to nemam mogućnosti, provedem ga u krugu najbližih, maštajući o Diznilendu i uživajući u kinder čokoladi, tada se prepuštam, i bar na tren, sa osmehom na licu, a kao uz pomoć čarobnog štapića, u potpunosti se vraćam u to magično detinjstvo.


Košarkaši Srbije poraženi od Grčke na Kritu\nBeta 13. septembra 2018. 22:15\nKošarkaši Srbije izgubili su večeras u Iraklionu, na Kritu, od selekcije Grčke sa 63:70 (18:16, 14:19, 15:16, 16:19), u prvom kolu Grupe L kvalifikacija za Svetsko prvenstvo 2019.\nSrbija je trenutno treća na tabeli sa četiri pobede i tri poraza, dok je Grčka, baš kao i Nemačka, zadržala maksimalni učinak.\nNajefikasniji u redovima Srbije bio je Bogdan Bogdanović sa 19 poena, dok je Stefan Jović dodao 11, a Nemanja Bjelica devet. Grke je do nove pobede vodili Jorgos Printezis i Nik Kalates sa po 15 poena, dok je Kostas Slukas ubacio 11.\nU prvom poluvremenu nijedna ekipa nije uspela da stekne veću prednost od tri poena, da bi Grčka na početku treće četvrtine prva stigla do dvocifrene prednosti. Poenima Burusisa i Papanikolaua, Grčka je posle tri minuta igre u drugom poluvremenu stigla do 42:32, a trojkom Kalatesa i do maksimalnih plus 12 (48:36).\nIzabranici Aleksandra Djordjevića su u finišu tog dela igre, poenima Nedovića i Bogdanovića, prišli na samo dva poena zaostatka – 48:47.\nSrbija je u poslednju deonicu ušla sa minus četiri, ali je posle nekoliko greški Grka i trojki Bogdanovića i Micića izjednačila na 57:57.\nPosle nekoliko dobrih minuta srpskih košarkaša usledili su „prazni“ minuti tokom kojih je Grčka napravila seriju 6:0 i povela sa 63:57. Aktuelni vicešampioni sveta do kraja meča nisu uspeli da ugroze prednost Grčke pa su upisali treći poraz.\nSrbija u narednom kolu kvalifikacija dočekuje poslednjeplasiranu Estoniju. Taj meč je na programu u nedelju od 20.15 u dvorani „Aleksandar Nikolić“.


CIA pokušala da likvidira Hekmatjara - 2002-05-09\n09 maj, 2002\nAmerièki funkcioneri, koji su želeli da ostanu anonimni, potvrdili su izveštaj objavljen u Njujork Tajmsu da je Centralna obaveštajna agencija bezuspešno pokušala da likvidira Hekmatjara, ispalivši na njega raketu iz bespilotne letelice, ranije ove nedelje. Predstavnik Centralne obaveštajne agencije nije želeo da komentariše tu operaciju, ali je drugi amerièki funkcioner istakao da je Gulbudin Hekmatijar bio umešan u nemilosrdno kovanje zavere za teroristièke napade na Amerikance, pošto se ranije ove godine, vratio u Avganistan iz izgnanstva u Iranu.\nProšlog meseca avganistanska prelazna vlada je utvrdila da su pripadnici frakcije Hezb-I-Islami kovali zaveru da se izvrši napad na lidera prelazne vlade Hamida Karzaia i povratnika iz izgnanstva - kralja Mohammeda Zahira Šaha. Kao što je jedan amerièki funkcioner rekao: Gulbudin Hekmatjar je ”na našoj listi“.\nPredstavnik amerièke centralne komande, admiral Kreg Kvigli je demantovao umešanost Pentagona u te operacije, mada se smatra da Hekmatjar predstavlja opasnost za koalicione snage u toj zemlji.\n”Nema sumnje da su njegovi ciljevi i motivi veoma razlièiti od ciljeva koalicije, kao i od ciljeva Karzaijeve vlade. Hekmatjar je takodje jasno stavio do znanja da podržava bivšu talibansku vladu i nastojanja Al Kaide.“\nTokom osamdesetih godina, lider poluvojnih snaga Hekmatijar je igrao kljuènu ulogu u ratu Mudžahedina sa ciljem da se proteraju sovjetske trupe iz Avganistana, dok su frakcija Hezb-I-Islami i drugi primili amerièko oružje i stotine miliona dolara pomoæi. Hekmatjarove poluvojne snage se krive za masakre i veliki broj artiljerijskih napada koji su razorili delove Kabula u danima pre no što je Taliban preuzeo kontrolu nad gradom 1996. godine.


ZIĐIN POSTAO VLASNIK RAKITE – SOLARIS MEDIA\nS.M.– Kompanije Nevsun i Ziđin danas su objavile da je ponuda Ziđina za kupovinu svih emitovanih akcija i akcija u opticaju kompanije Nevsun po ceni od šest kanadskih dolara po akciji bila uspešna.\nNevsun je vodeća kompanija srednjeg obima koja se bavi preradom teških metala, a u Srbiji posluje posredstvom kompanije Rakita eksplorejšn d.o.o. i trenutno sprovodi projekat Čukaru Peki u Boru, nalazište bakra svetske klase u Srbiji, koje je od izuzetne vrednosti i potencijala za Srbiju. Kompanija Nevsun upravlja i rudnikom Biša u Eritreji, koji se bavi proizvodnjom bakra i cinka. S druge strane, Ziđin je na ovaj način, nakon kupovine RTB-a Bor, postao vlasnik i drugog značajnog rudarskog preduzeća u Boru.\nKako se navodi u saopštenju, akcionari Nevsuna su do krajnjeg roka određenog za 28. decembar prodali ukupno 276.820.575 akcija Nevsuna, što predstavlja oko 89,37% od ukupnog broja akcija kompanije Nevsun. Svi ostali uslovi ponude neophodni za realizaciju ove transakcije u skladu sa obaveštenjem o varijaciji koje je objavljeno 05. decembra, 2018. su ispunjeni. Ziđin je, putem svoje podružnice, preuzeo sve deponovane akcije, i platiće ukupno $1,660,923,450 za deponovane akcije u roku od tri radna dana.\nČen Đinghe, predsednik kompanije Ziđin, je izjavio: “Veoma smo zadovoljni što smo kupili Nevsun i nastavićemo da održavamo čvrsto opredeljenje kompanije u primeni bezbednih, efikasnih i održivih praksi u rudarstvu. Takođe ćemo raditi sa našim partnerima u Eritreji kako bismo dodatno produžili radni vek rudnika Biša i istražili nova ležišta. U okviru projekta Čukaru Peki u Srbiji nameravamo brzo da razvijemo Gornju zonu i uvedemo je u proizvodnju što je pre moguće”.\nPiter Kukijelski (Peter Kukielski) CEO i direktor Nevsuna, dodao je: “U ime Odbora direktora Nevsuna, želeo bih da se zahvalim našim akcionarima, partnerima i našem rukovodećem timu za ostvarivanje ovog izuzetnog ishoda za akcionare Nevsuna”.\nRAKITA PRIREDILA PRIJEM ZA NOVINARE\nKINEZI UPRAVLJAJU “BOROM”, SPASKOVSKI SAVETUJE ”AKO ZATREBA”\n← Gradska skupština Bora: KINEZI VEĆ PUNE BUDŽET “TEŽAK” 2,6 MILIJARDI\nBORSKI OKRUG U PROJEKTU PLANISKOG TURIZMA RUMUNIJA – SRBIJA →